text: είναι δυνατόν να προέρχεται από οργανισμούς ή αναδόχους των Ηνωμένων Πολιτειών ή της Ευρωπαϊκής Ένωσης, αναλόγως πώς συμφωνείται.Άρθρο VΡυθμίσεις δανεισμού εξοπλισμούΕπιτρέπεται ο δανεισμός εξοπλισμού από συμβαλλόμενο μέρος ("δανείζον συμβαλλόμενο μέρος") στο άλλο συμβαλλόμενο μέρος ("δανειζόμενο συμβαλλόμενο μέρος") βάσει παραρτήματος ή προσαρτήματος του παρόντος μνημονίου. Εφαρμόζονται οι κάτωθι διατάξεις για όλο τον δανεισμό εξοπλισμού, εκτός εάν ορίζεται διαφορετικά σε παράρτημα ή προσάρτημα:Α. Το δανείζον συμβαλλόμενο μέρος προσδιορίζει την αξία του εξοπλισμού που πρόκειται να δανείσει.B. Το δανειζόμενο συμβαλλόμενο μέρος αναλαμβάνει τη φύλαξη και την κατοχή του εξοπλισμού σε χώρο του δανείζοντος συμβαλλόμενου μέρους, όπως ορίζουν τα συμβαλλόμενα μέρη στο παράρτημα ή προσάρτημα. Ο εξοπλισμός παραμένει υπό τη φύλαξη και την κατοχή του δανειζόμενου συμβαλλόμενου μέρους μέχρι να επιστραφεί στο δανείζον συμβαλλόμενο μέρος σύμφωνα με την παράγραφο H κατωτέρω.Γ. Το δανείζον συμβαλλόμενο μέρος μεταφέρει, με δικές του δαπάνες, εξοπλισμό σε χώρο που έχουν ορίσει τα συμβαλλόμενα μέρη στο παράρτημα ή προσάρτημα.Δ. Τα συμβαλλόμενα μέρη συνεργάζονται για να εξασφαλισθούν τυχόν άδειες εξαγωγής και άλλα έγγραφα που απαιτούνται για τη μεταφορά του εξοπλισμού.E. Το δανειζόμενο συμβαλλόμενο μέρος είναι υπεύθυνο για την εγκατάσταση του εξοπλισμού στον χώρο που έχουν ορίσει τα συμβαλλόμενα μέρη στο παράρτημα ή προσάρτημα. Το δανείζον συμβαλλόμενο μέρος παρέχει, εφόσον χρειάζεται, συνδρομή στο δανειζόμενο συμβαλλόμενο μέρος για την εγκατάσταση του εξοπλισμού που δανείζεται με βάση τους όρους που συμφωνούν τα συμβαλλόμενα μέρη.ΣΤ. Κατά τη διάρκεια της περιόδου δανεισμού, το δανειζόμενο συμβαλλόμενο μέρος λειτουργεί τον εξοπλισμό και τον διατηρεί σε καλή κατάσταση, εξασφαλίζει τη συνεχή δυνατότητα λειτουργίας του και επιτρέπει την ανά πάσα στιγμή επιθεώρησή του από το δανείζον συμβαλλόμενο μέρος.Ζ. Το δανείζον συμβαλλόμενο μέρος παρέχει συνδρομή στο δανειζόμενο συμβαλλόμενο μέρος στην ανεύρεση σημείων προμήθειας συνήθων και ιδιαίτερων ειδών και τμημάτων που δεν είναι στην άμεση διάθεση του δανειζόμενου συμβαλλόμενου μέρους.H. Με την εκπνοή ή τη λήξη του σχετικού παραρτήματος ή προσαρτήματος ή του παρόντος μνημονίου, ή όταν ολοκληρωθεί η χρήση του εξοπλισμού, το δανειζόμενο συμβαλλόμενο μέρος επιστρέφει με έξοδά του τον εξοπλισμό στο δανείζον συμβαλλόμενο μέρος.Θ. Σε περίπτωση απώλειας ή ζημίας εξοπλισμού δανεισμένου με βάση το παρόν μνημόνιο, για τον οποίο το δανειζόμενο συμβαλλόμενο μέρος ανέλαβε τη φύλαξη και την κατοχή του, το δανειζόμενο συμβαλλόμενο μέρος, κατά τη διακριτική ευχέρεια του δανείζοντος συμβαλλόμενου μέρους, επισκευάζει τον εξοπλισμό ή αποζημιώνει το δανείζον συμβαλλόμενο μέρος για την αξία (όπως αυτή ορίζεται από το δανείζον συμβαλλόμενο μέρος στην παράγραφο A ανωτέρω) του εξοπλισμού που απωλέσθη ή υπέστη ζημίες.Ι. Εξοπλισμός που ανταλλάσσεται βάσει του παρόντος μνημονίου χρησιμοποιείται μόνον για σκοπούς έρευνας, ανάπτυξης και επικύρωσης και δεν χρησιμοποιείται κατά κανέναν τρόπο στην ενεργό πολιτική αεροπορία ή για άλλο επιχειρησιακό σκοπό.ΙΑ. Κάθε μεταφορά τεχνολογίας, εξοπλισμού ή άλλου είδους με βάση το παρόν μνημόνιο υπόκειται στους εφαρμοστέους νόμους και πολιτικές των συμβαλλόμενων μερών.Άρθρο VIΧρηματοδότησηA. Κάθε συμβαλλόμενο μέρος αναλαμβάνει το κόστος των δραστηριοτήτων που διεξάγει με βάση το παρόν μνημόνιο, εκτός εάν ορίζεται διαφορετικά σε παράρτημα ή προσάρτημα του παρόντος μνημονίου.B. Το μνημόνιο με αριθμό NAT-I-9406 υπογράφηκε από τις Ηνωμένες Πολιτείες για τον προσδιορισμό του παρόντος προγράμματος συνεργασίας και αναφέρεται σε όλη την αλληλογραφία που αφορά το παρόν μνημόνιο.Άρθρο VIIΔημοσιοποίηση


text: πληροφοριώνA. Κανένα συμβαλλόμενο μέρος δεν δημοσιοποιεί πληροφορίες ή υλικό σχετικό με καθήκοντα ή προγράμματα συμφωνημένα βάσει του παρόντος μνημονίου και των παραρτημάτων του σε τρίτους άλλους από: i) αναδόχους ή υπεργολάβους που έχουν αναλάβει καθήκοντα ή προγράμματα, εφόσον χρειάζεται για την εκτέλεση αυτών των καθηκόντων και προγραμμάτων· ή ii) άλλες κυβερνητικές αρχές των συμβαλλόμενων μερών, εκτός εάν αυτό απαιτείται από εφαρμοστέο νόμο ή γραπτή συμφωνία μεταξύ των συμβαλλόμενων μερών.B. Εάν ένα συμβαλλόμενο μέρος αντιληφθεί ότι, με βάση νόμους ή κανονισμούς του, δεν είναι σε θέση, ή ενδέχεται ευλόγως να μην είναι σε θέση, να τηρήσει τις διατάξεις περί δημοσιοποίησης του παρόντος άρθρου, ενημερώνει αμέσως και πριν από τη δημοσιοποίηση το άλλο συμβαλλόμενο μέρος. Τα συμβαλλόμενα μέρη προχωρούν σε διαβουλεύσεις για να καθορίσουν τις περαιτέρω κατάλληλες ενέργειες.Άρθρο VIIIΔικαιώματα διανοητικής ιδιοκτησίαςA. Συμβαλλόμενο μέρος που παρέχει διανοητική ιδιοκτησία (η οποία περιλαμβάνει για τους σκοπούς του παρόντος μνημονίου αναλύσεις, εκθέσεις, βάσεις δεδομένων, λογισμικό, τεχνογνωσία, τεχνικές και εμπορικά ευαίσθητες πληροφορίες, δεδομένα και αρχεία, και σχετική τεκμηρίωση και υλικό, ανεξαρτήτως μορφής ή μέσου καταγραφής) στο άλλο συμβαλλόμενο μέρος σύμφωνα με τους όρους παραρτήματος ή προσαρτήματος του παρόντος μνημονίου, διατηρεί αυτά τα δικαιώματα διανοητικής ιδιοκτησίας όπως αυτά είχαν κατά τη στιγμή της ανταλλαγής. Το συμβαλλόμενο μέρος που διαβιβάζει έγγραφο ή άλλη διανοητική ιδιοκτησία σύμφωνα με παράρτημα ή προσάρτημα του παρόντος μνημονίου χαρακτηρίζει το έγγραφο ή άλλη διανοητική ιδιοκτησία ως εμπιστευτικό, αποκλειστικό ή εμπορικό απόρρητο, αναλόγως.B. Εκτός εάν ορίζεται άλλως σε παράρτημα ή προσάρτημα του παρόντος μνημονίου, το συμβαλλόμενο μέρος που παραλαμβάνει διανοητική ιδιοκτησία από το άλλο συμβαλλόμενο μέρος βάσει του παρόντος μνημονίου:1. δεν αποκτά δικαιώματα κυριότητας στη διανοητική ιδιοκτησία λόγω παραλαβής της από το άλλο συμβαλλόμενο μέρος· και2. δεν δημοσιοποιεί τη διανοητική ιδιοκτησία σε τρίτο μέρος, άλλο από αναδόχους ή υπεργολάβους που έχουν αναλάβει προγράμματα σχετικά με παράρτημα ή προσάρτημα του παρόντος μνημονίου, χωρίς την εκ των προτέρων γραπτή συναίνεση του άλλου συμβαλλόμενου μέρους. Σε περίπτωση δημοσιοποίησης σε ανάδοχο ή υπεργολάβο που έχει αναλάβει πρόγραμμα, το συμβαλλόμενο μέρος που δημοσιοποιεί:α) περιορίζει τη χρήση της διανοητικής ιδιοκτησίας από τον ανάδοχο ή τον υπεργολάβο στους σκοπούς που ορίζονται στο εφαρμοστέο παράρτημα ή προσάρτημα· καιβ) απαγορεύει την περαιτέρω δημοσιοποίηση της διανοητικής ιδιοκτησίας σε τρίτους από τον ανάδοχο ή τον υπεργολάβο, εκτός εάν το άλλο συμβαλλόμενο μέρος συναινέσει για την περαιτέρω δημοσιοποίηση εκ των προτέρων και γραπτώς.Γ. Τα συμβαλλόμενα μέρη καρπούνται από κοινού τα δικαιώματα κυριότητας οιασδήποτε διανοητικής ιδιοκτησίας, από κοινού αναπτυσσόμενης από τα συμβαλλόμενα μέρη σύμφωνα με το παρόν μνημόνιο και τα παραρτήματα ή προσαρτήματά του, εκτός εάν ορίζεται άλλως σε παράρτημα ή προσάρτημα του παρόντος μνημονίου.1. Κάθε συμβαλλόμενο μέρος δικαιούται μη αποκλειστικό και αμετάκλητο δικαίωμα σε όλες τις χώρες να αναπαράγει, να εκπονεί παράγωγες εργασίες, να διανέμει δημοσίως και να μεταφράζει την εν λόγω διανοητική ιδιοκτησία, με την προϋπόθεση ότι η αναπαραγωγή, εκπόνηση, διανομή και μετάφραση δεν θίγει την προστασία των δικαιωμάτων διανοητικής ιδιοκτησίας του άλλου συμβαλλόμενου μέρους. Κάθε συμβαλλόμενο μέρος ή οι εκτελεστικές του αρχές έχουν το δικαίωμα να επανεξετάσουν μετάφραση πριν από τη δημόσια διανομή της.2. Όλα τα δημοσίως διανεμόμενα αντίγραφα άρθρων επιστημονικών και τεχνικών δημοσιεύσεων, οι

type: contracts

jurisdiction: EU


text: αποκλειστικές επιστημονικές εκθέσεις και βιβλία που προκύπτουν από τη συνεργασία με βάση το παρόν μνημόνιο και τα παραρτήματα και προσαρτήματά του, αναφέρουν τα ονοματεπώνυμα των συντακτών των εργασιών, εκτός εάν ο συντάκτης ρητώς αρνηθεί την αναφορά του ονόματός του.Δ. Εάν συμβαλλόμενο μέρος διαφωνήσει με τον χαρακτηρισμό εγγράφου ή άλλης διανοητικής ιδιοκτησίας, διαβιβαζόμενης στο άλλο συμβαλλόμενο μέρος σύμφωνα με παράρτημα ή προσάρτημα του παρόντος μνημονίου, ως εμπιστευτικού, αποκλειστικού ή εμπορικού απορρήτου, το συμβαλλόμενο μέρος που διαφωνεί με τον χαρακτηρισμό ζητεί διαβουλεύσεις από το άλλο συμβαλλόμενο μέρος για να αντιμετωπισθεί το θέμα. Οι διαβουλεύσεις είναι δυνατόν να πραγματοποιηθούν επ’ ευκαιρία συνεδρίασης της κοινής επιτροπής ή συνεδρίασης άλλων επιτροπών που θα συσταθούν ενδεχομένως με βάση παράρτημα ή προσάρτημα του παρόντος μνημονίου.Άρθρο IXΑσυλία και ευθύνηA. Τα συμβαλλόμενα μέρη χειρίζονται τα θέματα ασυλίας και ευθύνης συνδεόμενα με δραστηριότητες βάσει του παρόντος μνημονίου στο σχετικό παράρτημα ή προσάρτημα, αναλόγως.B. Τα συμβαλλόμενα μέρη συμφωνούν ότι όλες οι δραστηριότητες που αναλαμβάνονται βάσει του μνημονίου και των παραρτημάτων ή προσαρτημάτων του διεξάγονται με τη δέουσα επαγγελματική φροντίδα και ότι καταβάλλουν κάθε εύλογη προσπάθεια για να ελαχιστοποιούνται δυνητικοί κίνδυνοι σε τρίτους και ότι εκπληρώνουν όλες τις απαιτήσεις ασφάλειας και εποπτείας.Άρθρο XΤροποποιήσειςA. Τα συμβαλλόμενα μέρη δύνανται να τροποποιούν το παρόν μνημόνιο και τα παραρτήματα ή προσαρτήματά του. Τα συμβαλλόμενα μέρη τεκμηριώνουν τις λεπτομέρειες οιασδήποτε τροποποίησης με γραπτή συμφωνία, υπογεγραμμένη από αμφότερα τα συμβαλλόμενα μέρη.B. Οι τροποποιήσεις των παραρτημάτων ή προσαρτημάτων του παρόντος μνημονίου, τις οποίες εγκρίνει η κοινή επιτροπή, αρχίζουν να ισχύουν ύστερα από απόφαση της κοινής επιτροπής σύμφωνα με το άρθρο III παράγραφος Δ του παρόντος μνημονίου, υπογεγραμμένη από τους συμπροέδρους της κοινής επιτροπής εξ ονόματος των συμβαλλόμενων μερών.Άρθρο XIΕπίλυση διαφόρωνΤα συμβαλλόμενα μέρη επιλύουν με μεταξύ τους διαβουλεύσεις κάθε διαφωνία σχετική με την ερμηνεία ή την εφαρμογή του παρόντος μνημονίου ή των παραρτημάτων ή προσαρτημάτων του. Τα συμβαλλόμενα μέρη δεν παραπέμπουν προς διακανονισμό καμία τέτοια διαφορά σε διεθνές δικαστήριο ή τρίτο μέρος.Άρθρο XIIΈναρξη ισχύος και καταγγελίαA. Εν αναμονή της έναρξης ισχύος του, το παρόν μνημόνιο εφαρμόζεται προσωρινά από την ημερομηνία υπογραφής του.B. Το παρόν μνημόνιο αρχίζει να ισχύει όταν τα συμβαλλόμενα μέρη θα έχουν κοινοποιήσει αμοιβαία εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας, και παραμένει σε ισχύ μέχρι την καταγγελία του.Γ. Οι τροποποιήσεις των παραρτημάτων ή προσαρτημάτων του παρόντος μνημονίου, τις οποίες εγκρίνει η κοινή επιτροπή, αρχίζουν να ισχύουν ύστερα από απόφαση της κοινής επιτροπής σύμφωνα με το άρθρο III παράγραφος Δ του παρόντος μνημονίου, υπογεγραμμένη από τους συμπροέδρους της κοινής επιτροπής εξ ονόματος των συμβαλλόμενων μερών.Δ. Οποιοδήποτε συμβαλλόμενο μέρος μπορεί να καταγγείλει το παρόν μνημόνιο και τα παραρτήματα ή προσαρτήματά του ανά πάσα στιγμή με γραπτή ειδοποίησή του εξήντα (60) ημερών προς το άλλο συμβαλλόμενο μέρος. Η καταγγελία του παρόντος μνημονίου δεν θίγει τα δικαιώματα και τις υποχρεώσεις των συμβαλλόμενων μερών με βάση τα άρθρα V, VII, VIII και IX. Κάθε συμβαλλόμενο μέρος διαθέτει εκατόν είκοσι (120) ημέρες για να παύσει τις δραστηριότητές του από την καταγγελία του παρόντος μνημονίου ή των παραρτημάτων ή προσαρτημάτων του. Η καταγγελία του παρόντος


text: μνημονίου συνεπάγεται και καταγγελία όλων των παραρτημάτων και προσαρτημάτων που έχουν συνάψει τα συμβαλλόμενα μέρη με βάση το παρόν μνημόνιο.Άρθρο XIIIΑρχήΟι Ηνωμένες Πολιτείες και η Ευρωπαϊκή Ένωση συμφωνούν επί των διατάξεων του παρόντος μνημονίου, όπως μαρτυρούν οι υπογραφές των δεόντως εξουσιοδοτημένων εκπροσώπων τους.Έγινε στη Βουδαπέστη, στις τρεις Μαρτίου δύο χιλιάδες έντεκα.Για τις Ηνωμένες Πολιτείες της ΑμερικήςΓια την Ευρωπαϊκή Ένωση--------------------------------------------------ΠΑΡΑΡΤΗΜΑ 1ΤΟΥ ΜΝΗΜΟΝΙΟΥ ΣΥΝΕΡΓΑΣΙΑΣ NAT-I-9406 ΜΕΤΑΞΥ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ ΣΥΝΕΡΓΑΣΙΑ ΤΩΝ SESAR-NEXTGEN ΓΙΑ ΔΙΑΛΕΙΤΟΥΡΓΙΚΟΤΗΤΑ ΣΕ ΠΑΓΚΟΣΜΙΟ ΕΠΙΠΕΔΟΕΚΤΙΜΩΝΤΑΣ ότι το SESAR και το NextGen είναι προγράμματα της Ευρωπαϊκής Ένωσης και των Ηνωμένων Πολιτειών της Αμερικής, αντίστοιχα, για την ανάπτυξη συστημάτων νέας γενιάς για τη διαχείριση της εναέριας κυκλοφορίας,ΕΚΤΙΜΩΝΤΑΣ ότι η κοινή επιχείρηση SESAR συστάθηκε με βάση τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη διαχείριση της φάσης ανάπτυξης του SESAR,ΩΣ ΕΚ ΤΟΥΤΟΥ, οι Ηνωμένες Πολιτείες της Αμερικής και η Ευρωπαϊκή Ένωση (εφεξής συλλογικά "τα συμβαλλόμενα μέρη" και μεμονωμένα "το συμβαλλόμενο μέρος") συμφώνησαν τα εξής:Άρθρο IΑντικείμενοΣκοπός του παρόντος παραρτήματος είναι η εφαρμογή του μνημονίου συνεργασίας NAT-I-9406 μεταξύ των Ηνωμένων Πολιτειών της Αμερικής και της Ευρωπαϊκής Ένωσης (το μνημόνιο) με τους όρους και τις προϋποθέσεις βάσει των οποίων τα συμβαλλόμενα μέρη καθιερώνουν συνεργασία για να εξασφαλισθεί διαλειτουργικότητα σε παγκόσμιο επίπεδο μεταξύ των αντίστοιχων προγραμμάτων τους εκσυγχρονισμού της διαχείρισης της εναέριας κυκλοφορίας (ATM), του NextGen και του SESAR, λαμβάνοντας υπόψη τα συμφέροντα των πολιτικών και στρατιωτικών χρηστών του εναερίου χώρου.Άρθρο IIΟρισμοίΓια τον σκοπό του παρόντος παραρτήματος, ως "επικύρωση" νοείται η επιβεβαίωση, σε όλη τη διάρκεια του κύκλου ανάπτυξης, ότι η λύση που προτάθηκε, συμπεριλαμβανομένης της ιδέας σχεδιασμού, του συστήματος και των διαδικασιών, ανταποκρίνεται στις ανάγκες των ενδιαφερομένων.Άρθρο ΙΙΙΑρχέςΣτο πλαίσιο των προγραμμάτων NextGen και SESAR και σύμφωνα με τις αρχές που καθορίζονται στο άρθρο I παράγραφος Γ του μνημονίου, τα συμβαλλόμενα μέρη:A. κατά περίπτωση, επιτρέπουν τη συμμετοχή κυβερνητικών και κλαδικών οντοτήτων του άλλου συμβαλλόμενου μέρους στους συναφείς συμβουλευτικούς φορείς τους και κλαδικές πρωτοβουλίες τους, σύμφωνα με τους εφαρμοστέους νόμους και κανονισμούς, και τους κανόνες που διέπουν τους εν λόγω φορείς και πρωτοβουλίες·B. επιδιώκουν να παρέχουν ευκαιρίες στους ενδιαφερόμενους του κλάδου του άλλου συμβαλλόμενου μέρους προκειμένου να συμβάλουν σε προγράμματα εργασιών και στην πρόσβαση πληροφοριών, και τα αποτελέσματα, ισοδύναμων ερευνητικών και αναπτυξιακών προγραμμάτων και έργων· καιΓ. μέσω της επιτροπής υψηλών αξιωματούχων που συστήνεται βάσει του άρθρου V του παρόντος παραρτήματος, προσδιορίζουν αμοιβαία, σε συνημμένα του παρόντος παραρτήματος ("συνημμένα"), τα πεδία που προσφέρουν συγκεκριμένες δυνατότητες συμμετοχής σε συμβουλευτικούς φορείς, πρωτοβουλίες και ερευνητικά προγράμματα και έργα κάθε συμβαλλόμενου μέρους, και ιδίως εκείνα τα πεδία που συντελούν σε καθορισμό υψηλού επιπέδου συστήματος, όπως η διαλειτουργικότητα, ο καθορισμός αρχιτεκτονικής και το τεχνικό υπόβαθρο.Η επιτροπή υψηλών αξιωματούχων παρακολουθεί την εφαρμογή του παρόντος άρθρου και επικαιροποιεί τα συνημμένα εφόσον χρειάζεται.Άρθρο IVΑντικείμενο εργασιώνA. Αντικείμενο των εργασιών είναι η συμβολή στην έρευνα, την ανάπτυξη και την επικύρωση της ATM με σκοπό τη διαλειτουργικότητα σε παγκόσμιο επίπεδο. Οι εργασίες είναι δυνατόν να περιλαμβάνουν, μεταξύ άλλων, τις δραστηριότητες που καθορίζονται στις παραγράφους 1 έως 5 του παρόντος άρθρου.1. Πολυδύναμες δραστηριότητεςΟι πολυδύναμες δραστηριότητες καλύπτουν τα καθήκοντα τα οποία


text: δεν είναι μεν χαρακτηριστικά κάποιας επιχειρησιακής ή τεχνικής ανάπτυξης, αλλά είναι αλληλεξαρτώμενα των προγραμμάτων SESAR και NextGen. Οι δραστηριότητες αυτές είναι ιδιαίτερα σημαντικές για τη συνεργασία, καθώς οποιαδήποτε αποκλίνουσα προσέγγιση μπορεί να έχει ευρείες υλικές συνέπειες στην εναρμόνιση και τη διαλειτουργικότητα. Στο πεδίο αυτό, τα συμβαλλόμενα μέρη επιδιώκουν να πραγματευθούν:α) σχεδιασμό των δραστηριοτήτων και χάρτη πορείας λειτουργιών·β) διάταξη διαχωρισμού·γ) χάρτη πορείας που περιλαμβάνει την τυποποίηση και τη ρύθμιση με σκοπό να διευκολυνθεί ο συγχρονισμός υλοποίησης·δ) επιχειρηματικό σχέδιο και προγραμματισμό επενδύσεων·ε) το περιβάλλον·στ) συντονισμό των τεχνικών προσπαθειών υποστήριξης τυποποιητικών δραστηριοτήτων, σε επίπεδο παγκόσμιο και ΔΟΠΑ, για τον εκσυγχρονισμό της ΑΤΜ·ζ) τον συγχρονισμό και τη συνοχή των χαρτών πορείας για τα ηλεκτρονικά συστήματα αεροσκαφών, ώστε να εξασφαλισθεί η καλύτερη οικονομική απόδοση για τους χρήστες του εναερίου χώρου, καιη) συντονισμός τεχνικών και επιχειρησιακών αλλαγών, με τις οποίες επιτυγχάνονται/διατηρούνται αδιάλειπτες λειτουργίες για τον χρήστη του εναερίου χώρου.2. Διαχείριση πληροφοριώνΕπίκεντρο της διαχείρισης πληροφοριών είναι να εξασφαλισθεί έγκαιρη διαβίβαση επακριβών και σχετικών με την ATM πληροφοριών στην κοινότητα του ενδιαφερομένου κατά τρόπο αδιάλειπτο (διαλειτουργικό), ασφαλή και υποστηρικτικό της συλλογικής λήψης αποφάσεων. Στο πεδίο αυτό, τα συμβαλλόμενα μέρη επιδιώκουν να πραγματευθούν:α) τη διαλειτουργικότητα της διαχείρισης πληροφοριών όλου του συστήματος [System Wide Information Management (SWIM)]·β) τη διαλειτουργικότητα της διαχείρισης αεροναυτικών πληροφοριών [Aeronautical Information Management (AIM)], καιγ) την ανταλλαγή μετεωρολογικών πληροφοριών.3. Διαχείριση αεροδιαδρόμωνΗ διαχείριση των αεροδιαδρόμων περιλαμβάνει την αέρος/αέρος και αέρος/εδάφους ανταλλαγή αεροδιαδρόμων σε τέσσερις διαστάσεις, για την οποία απαιτείται συνεπής προσέγγιση της ορολογίας, του καθορισμού και της ανά πάσα στιγμή ανταλλαγής πληροφοριών για τις πτήσεις και σε όλες τις φάσεις μιας πτήσης. Στο πεδίο αυτό, τα συμβαλλόμενα μέρη επιδιώκουν να πραγματευθούν:α) καθορισμό και ανταλλαγή κοινών αεροδιαδρόμων·β) σχεδιασμό των πτήσεων και δυναμικές επικαιροποιήσεις των σχεδίων πτήσης·γ) διαχείριση της κυκλοφορίας (καθώς και την ενσωμάτωση και την πρόβλεψη αεροδιαδρόμων)·δ) ενσωμάτωση μη επανδρωμένων συστημάτων αεροσκαφών [Unmanned Aircraft Systems (UAS)] στην ATM, καιε) σύγκλιση των αρχών σχεδιασμού των λειτουργιών, του καθορισμού των υπηρεσιών και των συναφών εφαρμογών των SESAR και NextGen, συμπεριλαμβανομένου του καθορισμού αεροδιαδρόμων σε τέσσερις διαστάσεις και των λειτουργιών ανταλλαγής μορφοτύπων.4. Επικοινωνίες, πλοήγηση, επίβλεψη (Communications, Navigation, Surveillance (CNS)) & εναέρια διαλειτουργικότηταΟι CNS και η εναέρια διαλειτουργικότητα περιλαμβάνουν τον σχεδιασμό αερομεταφερόμενου εξοπλισμού και την ανάπτυξη αμοιβαία διαλειτουργικών εφαρμογών και συστημάτων αέρος/αέρος και αέρος/εδάφους. Στο πεδίο αυτό, τα συμβαλλόμενα μέρη επιδιώκουν να πραγματευθούν:α) Την εναέρια διαλειτουργικότητα, η οποία περιλαμβάνει:i) σύστημα αεροσκάφους αποφυγής εναέριας σύγκρουσης (ACAS)·ii) χάρτη πορείας αεροηλεκτρονικής, καιiii) αερομεταφερόμενα βοηθητικά συστήματα διαχωρισμού [Airborne Separation Assistance Systems (ASAS)] για υποβοήθηση διαχωρισμού αέρος/αέρος και αέρος/εδάφους.β) Επικοινωνίες, οι οποίες περιλαμβάνουν:i) υπηρεσίες και τεχνολογία ζεύξης δεδομένων καιii) ευέλικτη αρχιτεκτονική επικοινωνίαςγ) Πλοήγηση, η οποία περιλαμβάνει:i) πλοήγηση βάσει επιδόσεων καιii) εφαρμογές παγκόσμιου δορυφορικού συστήματος (GNSS) για καθοδήγηση εν πτήσει και κατά την προσέγγιση, καθώς και για την προσέγγιση με κάθετη καθοδήγηση.δ) Επιτήρηση, η οποία περιλαμβάνει:i) υπηρεσίες και τεχνολογία αυτόματης εξαρτώμενης επιτήρησης [Automatic Dependent Surveillance (ADS)] καιii) επιτήρηση εδάφους.5. Συλλογικά έργαΤα συλλογικά έργα περιλαμβάνουν έργα ad hoc για τα οποία τα συμβαλλόμενα μέρη συμφωνούν ότι χρειάζεται συντονισμός και συνεργασία. Στο πεδίο αυτό, τα συμβαλλόμενα μέρη επιδιώκουν να πραγματευθούν:α) την Πρωτοβουλία Ατλαντικής Διαλειτουργικότητας για τη Μείωση των Εκπομπών [Atlantic Interoperability


text: Initiative to Reduce Emissions (AIRE)] καιβ) Βελτιώσεις στην παρακολούθηση και τον εντοπισμό αεροσκαφών σε περιοχές επάνω από ωκεανούς και σε απομακρυσμένες περιοχές.B. Τα συμβαλλόμενα μέρη συντάσσουν, εφόσον χρειάζεται, σε αμοιβαία βάση, είτε μεμονωμένα είτε από κοινού για μεταξύ τους ανταλλαγή, εκθέσεις όπου περιγράφονται αρχές χρήσης, μοντέλα, πρωτότυπα, αξιολογήσεις, επικυρώσεις και συγκριτικές μελέτες σχετικές με τεχνικές και επιχειρησιακές πτυχές της ATM. Για τις αξιολογήσεις και επικυρώσεις επιτρέπεται να χρησιμοποιούνται εργαλεία όπως οι προσομοιώσεις και οι ζωντανές δοκιμές.Άρθρο VΔιαχείρισηΑνάλογα με τη διαθεσιμότητα κονδυλίων, τα συμβαλλόμενα μέρη καθορίζουν και διαχειρίζονται έργα και δραστηριότητες και εξασφαλίζουν ότι οι εκτελούμενες εργασίες είναι ρεαλιστικές, έγκαιρες και ικανές να φέρουν αποτελέσματα. Προς τον σκοπό αυτό, καθορίζονται τα κάτωθι διαχειριστικά επίπεδα:A. Επιτροπή υψηλών αξιωματούχων απαρτιζόμενη από ίσο αριθμό συμμετεχόντων από την Ευρωπαϊκή Επιτροπή, η οποία θα επικουρείται από την κοινή επιχείρηση SESAR, και από την Ομοσπονδιακή Υπηρεσία Πολιτικής Αεροπορίας (FAA) των ΗΠΑ:1. Της επιτροπής υψηλών αξιωματούχων συμπροεδρεύουν ένας αντιπρόσωπος από την Ευρωπαϊκή Επιτροπή και ένας από την FAA. Η επιτροπή υψηλών αξιωματούχων συνεδριάζει τουλάχιστον μία φορά ετησίως για να:α) εποπτεύει τη συνεργασία SESAR-NextGen·β) αξιολογεί τα επιτυγχανόμενα αποτελέσματα·γ) αποφασίζει σχετικά με την έναρξη νέων έργων και δραστηριοτήτων κατόπιν πρότασης της συντονιστικής επιτροπής που καθορίζεται κατωτέρω·δ) αποφασίζει επί προτάσεων για νέα προσαρτήματα ή τροποποιήσεις υπαρχόντων προσαρτημάτων του παρόντος παραρτήματος, τις οποίες υποβάλλει στην κοινή επιτροπή προς έγκριση σύμφωνα με το άρθρο III παράγραφος Δ του μνημονίου·ε) δίνει οδηγίες στη συντονιστική επιτροπή που καθορίζεται κατωτέρω· καιστ) παρακολουθεί την εφαρμογή του άρθρου III του παρόντος παραρτήματος και, εφόσον χρειάζεται, να διαβουλεύεται σχετικά με μηχανισμούς συμμετοχής του κλάδου ή να παραπέμπει θέματα στην κοινή επιτροπή που συστήνεται με βάση το μνημόνιο.2. Η επιτροπή υψηλών αξιωματούχων θεσπίζει τις εργασιακές της διαδικασίες και όλες οι αποφάσεις λαμβάνονται με τη συναίνεση των δύο συμπροεδρευόντων.3. Η επιτροπή υψηλών αξιωματούχων αναφέρει στην κοινή επιτροπή που συστήνεται βάσει του άρθρου III του μνημονίου.B. Συντονιστική επιτροπή απαρτιζόμενη από ενδεδειγμένο και περιορισμένο αριθμό συμμετεχόντων από την κοινή επιχείρηση SESAR και από την οργάνωση εναέριας κυκλοφορίας FAA, αμφότερους τους οποίους επιτρέπεται να επικουρούν εμπειρογνώμονες.1. Της συντονιστικής επιτροπής συμπροεδρεύουν ένας αντιπρόσωπος από την κοινή επιχείρηση SESAR και ένας από την οργάνωση εναέριας κυκλοφορίας της FAA. Η συντονιστική επιτροπή συνεδριάζει τουλάχιστον δύο φορές τον χρόνο για να:α) παρακολουθεί τα εκτελούμενα έργα και δραστηριότητες, όπως καθορίζεται στα προσαρτήματα·β) εξασφαλίζει αποτελεσματική εκτέλεση των προσαρτημάτων μέσω των ομάδων εργασίας που καθορίζονται κατωτέρω·γ) εξασφαλίζει αποτελεσματική εφαρμογή του άρθρου III του παρόντος παραρτήματος·δ) εκπονεί εκθέσεις προς την επιτροπή υψηλών αξιωματούχων, ήε) εξετάζει προτάσεις προς υποβολή στην επιτροπή υψηλών αξιωματούχων, μεταξύ των οποίων και νέα προσαρτήματα ή τροποποιήσεις σε υπάρχοντα προσαρτήματα του παρόντος παραρτήματος.2. Η συντονιστική επιτροπή θεσπίζει τις εργασιακές της διαδικασίες και όλες οι αποφάσεις λαμβάνονται με τη συναίνεση των δύο συμπροεδρευόντων.Γ. Ομάδες εργασίας ειδικές για συγκεκριμένα έργα ή δραστηριότητες που περιγράφονται στα προσαρτήματα. Κάθε ομάδα εργασίας απαρτίζεται από ενδεδειγμένο και περιορισμένο αριθμό συμμετεχόντων. Οι ομάδες εργασίας συνεδριάζουν αναλόγως των αναγκών, συμμορφώνονται προς τις οδηγίες της συντονιστικής επιτροπής και αναφέρουν σε αυτήν σε τακτική βάση.Άρθρο VIΑσυλία και ευθύνηΤα συμβαλλόμενα μέρη χειρίζονται τα θέματα ασυλίας και ευθύνης συνδεόμενα με δραστηριότητες


text: βάσει του παρόντος παραρτήματος στο αντίστοιχο προσάρτημα, αναλόγως.Άρθρο VIIΕφαρμογήA. Όλες οι εργασίες που προβλέπονται στο παρόν παράρτημα περιγράφονται σε προσαρτήματα, τα οποία, από την έναρξη ισχύος τους, αποτελούν μέρος του παρόντος παραρτήματος.B. Κάθε προσάρτημα αριθμείται διαδοχικά και περιέχει περιγραφή των εργασιών που πρόκειται να εκτελεσθούν από τα συμβαλλόμενα μέρη ή τις οντότητες που έχουν καθορίσει για την εκτέλεση των εργασιών, καθώς και τον τόπο και την προγραμματισμένη διάρκεια των εργασιών, το προσωπικό και άλλους πόρους που απαιτούνται για την εκτέλεση των εργασιών, το εκτιμώμενο κόστος και κάθε άλλη σχετική με τις εργασίες πληροφορία.Άρθρο VIIIΔημοσιονομικές διατάξειςΗ χρηματοδότηση των εργασιών που πρόκειται να εκτελεσθούν βάσει του παρόντος παραρτήματος προβλέπεται βάσει του άρθρου VI του μνημονίου.Άρθρο IXΣημεία επαφήςA. Οι καθορισμένες υπηρεσίες συντονισμού και διαχείρισης του παρόντος παραρτήματος είναι:1. για τις Ηνωμένες Πολιτείες της Αμερικής:Africa, Europe & Middle East Office, AEU-10Federal Aviation AdministrationWilbur Wright Bldg., 6th Floor, East600 Independence Avenue, S.W.Washington, D.C. 20591 –USAΤηλ. +1 202-385-8905Φαξ +1 202-267-50322. Για την Ευρωπαϊκή Ένωση:Single European Sky and ATC Modernisation UnitΓενική Διεύθυνση Κινητικότητας και ΜεταφορώνΔιεύθυνση Αεροπορικών ΜεταφορώνΕυρωπαϊκή ΕπιτροπήRue de Mot 241040 Brussels –BelgiumΤηλ. +32 2 296 84 30Φαξ +32 2 296 83 53B. Τα σημεία επαφής για τεχνικά προγράμματα συγκεκριμένων δραστηριοτήτων καθορίζονται σύμφωνα με τα προσαρτήματα του παρόντος παραρτήματος.Άρθρο XΈναρξη ισχύος και καταγγελίαA. Εν αναμονή της έναρξης ισχύος του, το παρόν παράρτημα εφαρμόζεται προσωρινά από την ημερομηνία υπογραφής του.B. Το παρόν παράρτημα αρχίζει να ισχύει όταν τα συμβαλλόμενα μέρη θα έχουν κοινοποιήσει αμοιβαία εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος του και παραμένει σε ισχύ μέχρι την καταγγελία του σύμφωνα με το άρθρο XII του μνημονίου. Η καταγγελία του παρόντος παραρτήματος συνεπάγεται την καταγγελία όλων των προσαρτημάτων που έχουν συνάψει τα συμβαλλόμενα μέρη με βάση το παρόν παράρτημα.Άρθρο XIΑρχήΟΙ Ηνωμένες Πολιτείες και η Ευρωπαϊκή Ένωση συμφωνούν επί των διατάξεων του παρόντος παραρτήματος, όπως μαρτυρούν οι υπογραφές των δεόντως εξουσιοδοτημένων εκπροσώπων τους.Έγινε στη Βουδαπέστη, στις τρεις Μαρτίου δύο χιλιάδες έντεκα.Για τις Ηνωμένες Πολιτείες της ΑμερικήςΓια την Ευρωπαϊκή Ένωση--------------------------------------------------


text:
 Avis juridique important
 |
 21982A0728(03)
 Συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ομοσπονδιακής Δημοκρατίας της Βραζιλίας σχετικά με τις εισαγωγές μανιόκας προέλευσης Βραζιλίας και άλλων προμηθευτριών χωρών που είναι μέλη της ΓΣΔΕ
 Επίσημη Εφημερίδα αριθ. L 219 της 28/07/1982 σ. 0059 - 0059 Φινλανδική ειδική έκδοση: Κεφάλαιο 11 τόμος 10 σ. 0128 Σουηδική ειδική έκδοση: Κεφάλαιο 11 τόμος 10 σ. 0128 Ισπανική ειδική έκδοση: Κεφάλαιο 03 τόμος 26 σ. 0013 Πορτογαλική ειδική έκδοση : Κεφάλαιο 03 τόμος 26 σ. 0013
 ***** ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Ομοσπονδιακής Δημοκρατίας της Βραζιλίας σχετικά με τις εισαγωγές μανιόκας προελεύσεως Βραζιλίας και άλλων προμηθευτριών χωρών που είναι μέλη της ΓΣΔΕ 1. Την 11η Μαρτίου 1981 η Ευρωπαϊκή Οικονομική Κοινότητα (ΕΟΚ) ανακοίνωσε στον Γενικό Διευθυντή της ΓΣΔΕ την πρόθεσή της να διαπραγματευθεί μια τροποποίηση της παραχωρήσεώς της σχετικά με τις εισαγωγές μανιόκας και ομοειδών προϊόντων που υπάγονται στη διάκριση 07.06 Α του Κοινού Δασμολογίου. 2. Προς το σκοπό αυτό, η Ευρωπαϊκή Οικονομική Κοινότητα και η Ομοσπονδιακή Δημοκρατία της Βραζιλίας, ως αμέσως ωφελούμενη από την υπάρχουσα παγιοποίηση που περιλαμβάνεται στην κατάσταση LXXII, συνεφώνησαν τα ακόλουθα: α) αναστολή της υπάρχουσας παγιοποίησης που περιλαμβάνεται στην κατάσταση LXXII σχετικά με τη μανιόκα και τα ομοειδή προϊόντα που υπάγονται στη διάκριση 07.06 Α του Κοινού Δασμολογίου· β) η Ευρωπαϊκή Οικονομική Κοινότητα οφείλει να θεσπίσει ετήσιες δασμολογικές ποσοστώσεις για τις εισαγωγές μανιόκας και ομοειδών προϊόντων που υπάγονται στη διάκριση 07.06 Α του Κοινού Δασμολογίου από τους προμηθευτές της ΓΣΔΕ ως εξής: 1982 588 235 τόνοι 1983 882 355 τόνοι 1984 882 355 τόνοι 1985 970 590 τόνοι 1986 970 590 τόνοι, το 85 % των ποσοτήτων αυτών θα διαφυλαχθεί στους κύριους προμηθευτές της ΓΣΔΕ. Η υπόλοιπη ποσότητα θα διατεθεί σε όλα τα άλλα παρόντα μέλη της ΓΣΔΕ· γ) για εισαγωγές μανιόκας από τους προμηθευτές της ΓΣΔΕ μέσα στα όρια των ποσοστώσεων που αναφέρονται στην ανωτέρω παράγραφο 2 περίπτωση β, η εισφορά που εφαρμόζεται κατά την εισαγωγή θα καθοριστεί κατ' ανώτατο όριο σε 6 % κατ' αξία. Οι εισαγωγές που ξεπερνούν αυτά τα όρια υπόκεινται σε μεταβλητές εισφορές, οι οποίες προβλέπονται στην κοινή οργάνωση αγοράς των σιτηρών· δ) λαμβάνοντας υπόψη τα διεθνή δικαιώματα και τις υποχρεώσεις της, η Κοινότητα αναλαμβάνει να εξασφαλίσει ότι η θέση των προμηθευτριών χωρών, μελών της ΓΣΔΕ, στην αγορά μανιόκας της Ευρωπαϊκής Οικονομικής Κοινότητος κατά τη διάρκεια της περιόδου που καλύπτει ο παρών διακανονισμός, δεν θα υπονομευθεί από εισαγωγές που προέρχονται από χώρες μη μέλη της ΓΣΔΕ. Σ' αυτό το πλαίσιο η Ευρωπαϊκή Οικονομική Κοινότητα προτίθεται να ορίσει μια αυτόνομη ποσόστωση για τις εισαγωγές μανιόκας από χώρες μη μέλη της ΓΣΔΕ που δεν υπόκεινται ακόμη σε άλλους εναλλακτικούς διμερείς διακανονισμούς· ε) οι διακανονισμοί που αναφέρονται στην ανωτέρω παράγραφο 2 περιπτώσεις α, β, γ, και δ θα παραμείνουν σε ισχύ μέχρι τις 31 Δεκεμβρίου 1986 και θα συνεχίσουν να ισχύουν για περαιτέρω περίοδο μέχρι τριών ετών εφόσον δεν καταγγελθούν από ένα από τα δύο μέρη, τουλάχιστον ένα έτος πριν από τη λήξη της αρχικής περιόδου ή


text: πριν από κάθε περίοδο μέχρι τριών ετών. Ωστόσο, πριν κοινοποιήσουν την καταγγελία της συμφωνίας, τα δύο μέρη θα προβούν σε διαβουλεύσεις για να αναζητήσουν λύσεις ή να συμφωνήσουν για τροποποιήσεις οι οποίες θα καταστήσουν δυνατή τη συνέχιση της ισχύος της συμφωνίας. Περαιτέρω, κατόπιν αιτήσεως ενός των ενδιαφερομένων μερών και εφόσον κρίνεται αναγκαίο, μπορούν να προβούν σε διαβουλεύσεις σχετικά με το εμπόριο μανιόκας. Η προσχώρηση νέων μελών στη Γενική Συμφωνία Δασμών και Εμπορίου δεν θίγει τις δασμολογικές ποσοστώσεις των παρόντων μελών της ΓΣΔΕ, όπως προκύπτουν από τις διατάξεις της παραγράφου 2 περίπτωση β παραπάνω.


text:
 Avis juridique important
 |
 22000D1221(16)
 Απόφαση της Μεικτής Επιτροπής του ΕΟΧ, αριθ. 116/1999, της 24ης Σεπτεμβρίου 1999 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧ
 Επίσημη Εφημερίδα αριθ. L 325 της 21/12/2000 σ. 0031 - 0031
 Απόφαση της Μεικτής Επιτροπής του ΕΟΧαριθ. 116/1999της 24ης Σεπτεμβρίου 1999για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XIII (Μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Τα παραρτήματα II και XIII της συμφωνίας τροποποιήθηκαν με την απόφαση αριθ. 119/98 της Μεικτής Επιτροπής του ΕΟΧ, της 18ης Δεκεμβρίου 1998(1).(2) Η οδηγία 98/85/ΕΚ της Επιτροπής, της 11ης Νοεμβρίου 1998, για την τροποποίηση της οδηγίας 96/98/ΕΚ του Συμβουλίου σχετικά με τον εξοπλισμό πλοίων(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 1 (οδηγία 96/98/ΕΚ του Συμβουλίου) του κεφαλαίου XXXII (Εξοπλισμός πλοίων) του παραρτήματος II και στο σημείο 56δ (οδηγία 96/98/ΕΚ του Συμβουλίου) του παραρτήματος XIII της συμφωνίας προστίθενται το ακόλουθο κείμενο:", όπως τροποποιήθηκε από:- 398 L 0085: Οδηγία 98/85/ΕΚ της Επιτροπής, της 11ης Νοεμβρίου 1998 (ΕΕ L 315 της 25.11.1998, σ. 14)."Άρθρο 2Τα κείμενα της οδηγίας 98/85/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 25 Σεπτεμβρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ, όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 24 Σεπτεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 297 της 18.11.1999, σ. 47.(2) ΕΕ L 315 της 25.11.1998, σ. 14.


text:
 13.12.2007
 EL
 Επίσημη Εφημερίδα της Ευρωπαϊκής Ένωσης
 L 328/34
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 88/2007
 της 6ης Ιουλίου 2007
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση αριθ. 54/2007 της Μεικτής Επιτροπής του ΕΟΧ της 8ης Ιουνίου 2007 (1).
 (2)
 Η οδηγία 2006/94/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση κοινών κανόνων για ορισμένες οδηγίες μεταφοράς εμπορευμάτων (Κωδικοποιημένη έκδοση) (2) πρέπει να ενσωματωθεί στη συμφωνία.
 (3)
 Η οδηγία 2006/94/ΕΚ καταργεί την πρώτη οδηγία του Συμβουλίου, της 23ης Ιουλίου 1962, για ορισμένους τύπους οδικών εμπορευματικών μεταφορών μεταξύ κρατών μελών (3) που έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
 (4)
 Η οδηγία 2006/94/ΕΚ αποτελεί κωδικοποιημένη έκδοση της καταργούμενης πράξης και, επομένως, πρέπει να διατηρηθεί η τρέχουσα προσαρμογή του ΕΟΧ που αφορά την πράξη αυτή,
 ΑΠΟΦΑΣΙΖΕΙ:
 Άρθρο 1
 Το κείμενο του σημείου 25 (πρώτη οδηγία του Συμβουλίου της 23ης Ιουλίου 1962) του παραρτήματος XIII της συμφωνίας αντικαθίσταται από το ακόλουθο κείμενο:
 «32006 L 0094: Οδηγία 2006/94/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση κοινών κανόνων για ορισμένες οδηγίες μεταφοράς εμπορευμάτων (Κωδικοποιημένη έκδοση) (ΕΕ L 374 της 27.12.2006, σ. 5).
 Για τους σκοπούς της συμφωνίας, οι διατάξεις της οδηγίας προσαρμόζονται ως εξής:
 Οι διατάξεις της οδηγίας εφαρμόζονται μόνο στις μεταφορές που εκτελούνται για ίδιο λογαριασμό.».
 Άρθρο 2
 Τα κείμενα της οδηγίας 2006/94/ΕΚ στην ισλανδική και τη νορβηγική γλώσσα που δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 7η Ιουλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Ιουλίου 2007.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 266 της 11.10.2007, σ. 14.
 (2) ΕΕ L 374 της 27.12.2006, σ. 5.
 (3) ΕΕ 70 της 6.8.1962, σ. 2005/62.
 (4) Δεν έχουν αναφερθεί συνταγματικές απαιτήσεις.


text:
 23.12.2004
 EL
 Επίσημη Εφημερίδα της Ευρωπαϊκής Ένωσης
 L 376/23
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 99/2004
 της 9ης Ιουλίου 2004
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤH ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΙΙ της συμφωνίας τροποποιήθηκε από τη συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο υπογράφηκε στις 14 Οκτωβρίου 2003 στο Λουξεμβούργο (1).
 (2)
 Η οδηγία 2002/98/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, για τη θέσπιση προτύπων ποιότητας και ασφάλειας για τη συλλογή, τον έλεγχο, την επεξεργασία, την αποθήκευση και τη διανομή ανθρωπίνου αίματος και συστατικών του αίματος και για την τροποποίηση της οδηγίας 2001/83/EK (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Το κεφάλαιο XIIΙ του παραρτήματος II της συμφωνίας τροποποιείται ως εξής:
 1.
 Μετά το σημείο 15κ (οδηγία 2003/94/EΚ της Επιτροπής), προστίθεται το ακόλουθο σημείο:
 «15κα.
 32002 L 0098: Οδηγία 2002/98/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, για τη θέσπιση προτύπων ποιότητας και ασφάλειας για τη συλλογή, τον έλεγχο, την επεξεργασία, την αποθήκευση και τη διανομή ανθρωπίνου αίματος και συστατικών του αίματος και για την τροποποίηση της οδηγίας 2001/83/EK (ΕΕ L 33 της 8.2.2003, σ. 30).»
 2.
 Στο σημείο 15ιζ (οδηγία 2001/83/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
 «—
 32002 L 0098: Οδηγία 2002/98/EΚ του Ευρωπαϊκού Κοινοβουλίου και του Συμβουλίου, της 27 Ιανουαρίου 2003 (ΕΕ L 33 της 8.2.2003, σ. 30).»
 Άρθρο 2
 Τα κείμενα της οδηγίας 2002/98/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 10 Ιουλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 9 Ιουλίου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) ΕΕ L 130 της 29.4.2004, σ. 3.
 (2) ΕΕ L 33 της 8.2.2003, σ. 30.
 (3) Έχουν αναφερθεί συνταγματικές απαιτήσεις.


text:
 7.6.2022
 EL
 Επίσημη Εφημερίδα της Ευρωπαϊκής Ένωσης
 L 154/4
 ΣΥΜΦΩΝΙΑ
 μεταξύ της Ευρωπαϊκής Ένωσης, αφενός, και της κυβέρνησης των Φερόων Νήσων, αφετέρου, σχετικά με τη συμμετοχή των Φερόων Νήσων στα προγράμματα της Ένωσης
 Η Ευρωπαϊκή Ένωση (στο εξής «Ένωση»),
 αφενός,
 και
 η κυβέρνηση των Φερόων Νήσων (στο εξής «Φερόες Νήσοι»),
 αφετέρου,
 στο εξής από κοινού «μέρη»,
 ΣΗΜΕΙΩΝΟΝΤΑΣ την επιθυμία των Φερόων Νήσων να συνδεθούν με ευρύτερο φάσμα προγραμμάτων και δραστηριοτήτων της Ένωσης,
 ΛΑΜΒΑΝΟΝΤΑΣ ΥΠΟΨΗ ότι οι Φερόες Νήσοι συνάπτουν την παρούσα συμφωνία εξ ονόματος του Βασιλείου της Δανίας, δυνάμει της πράξης για τη σύναψη συμφωνιών βάσει του διεθνούς δικαίου από την κυβέρνηση των Φερόων Νήσων,
 ΕΠΙΘΥΜΩΝΤΑΣ να θεσπίσουν μακροχρόνιο πλαίσιο συνεργασίας μεταξύ των μερών, με σαφείς και ακριβείς όρους και προϋποθέσεις για τη συμμετοχή των Φερόων Νήσων στα προγράμματα και τις δραστηριότητες της Ένωσης, καθώς και μηχανισμό που θα διευκολύνει τη θέσπιση του πλαισίου της εν λόγω συμμετοχής σε επιμέρους προγράμματα ή δραστηριότητες της Ένωσης,
 ΣΗΜΕΙΩΝΟΝΤΑΣ ειδικότερα την επιθυμία των Φερόων Νήσων να ενισχύσουν περαιτέρω τις σχέσεις τους με την Ένωση στους τομείς αρμοδιότητάς τους, συμπεριλαμβανομένης, μεταξύ άλλων, της συνεργασίας στους τομείς της έρευνας και της καινοτομίας, καθώς και της εκπαίδευσης, της κατάρτισης, της νεολαίας, του πολιτισμού και του αθλητισμού,
 ΛΑΜΒΑΝΟΝΤΑΣ ΥΠΟΨΗ τους κοινούς στόχους, τις κοινές αξίες και τους ισχυρούς δεσμούς των μερών στον τομέα της έρευνας και της καινοτομίας, που καθορίστηκαν στο παρελθόν μέσω των συμφωνιών σύνδεσης των Φερόων Νήσων με τα διαδοχικά προγράμματα-πλαίσια για την έρευνα και την καινοτομία (1), και αναγνωρίζοντας την κοινή επιθυμία των μερών να αναπτύξουν περαιτέρω, να ενισχύσουν, να τονώσουν και να επεκτείνουν τις σχέσεις και τη συνεργασία τους σε αυτούς τους τομείς,
 ΕΚΤΙΜΩΝΤΑΣ ότι το πρόγραμμα-πλαίσιο της Ένωσης για την έρευνα και την καινοτομία (το πρόγραμμα «Ορίζων Ευρώπη») θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (2),
 ΛΑΜΒΑΝΤΑΣ ΥΠΟΨΗ τις προσπάθειες της Ένωσης να πρωτοστατεί στην απόκριση με τη συνένωση δυνάμεων με τους διεθνείς εταίρους της με στόχο την αντιμετώπιση των παγκόσμιων προκλήσεων σύμφωνα με το σχέδιο δράσης των Ηνωμένων Εθνών για τους ανθρώπους, τον πλανήτη και την ευημερία με τίτλο «Transforming our World: the 2030 Agenda for Sustainable Development» (Να αλλάξουμε τον κόσμο μας: η Ατζέντα του 2030 για τη Βιώσιμη Ανάπτυξη), και αναγνωρίζοντας ότι η έρευνα και η καινοτομία αποτελούν βασικούς μοχλούς και θεμελιώδη εργαλεία της βιώσιμης ανάπτυξης με γνώμονα την καινοτομία, και της οικονομικής ανταγωνιστικότητας και ελκυστικότητας,
 ΑΝΑΓΝΩΡΙΖΟΝΤΑΣ τις γενικές αρχές που καθορίζονται στον κανονισμό (ΕΕ) 2021/695,
 ΑΝΑΓΝΩΡΙΖΟΝΤΑΣ τους στόχους του ανανεωμένου Ευρωπαϊκού Χώρου Έρευνας για ανάπτυξη κοινών επιστημονικών και τεχνολογικών πεδίων, δημιουργία ενιαίας αγοράς για την έρευνα και την καινοτομία, προώθηση και διευκόλυνση της συνεργασίας μεταξύ οργανισμών στον τομέα της έρευνας και της καινοτομίας, συμπεριλαμβανομένων των πανεπιστημίων, και ανταλλαγή βέλτιστων πρακτικών και ελκυστικών σταδιοδρομιών για ερευνητές, διευκόλυνση της διασυνοριακής και διατομεακής κινητικότητας των ερευνητών, προώθηση της ελεύθερης κυκλοφορίας της επιστημονικής γνώσης και της καινοτομίας, προαγωγή του σεβασμού της ακαδημαϊκής ελευθερίας και της ελευθερίας της επιστημονικής έρευνας, υποστήριξη δραστηριοτήτων επιστημονικής εκπαίδευσης και επικοινωνίας, καθώς και ενθάρρυνση της ανταγωνιστικότητας και της ελκυστικότητας των συμμετεχουσών οικονομιών,


text:
και αναγνωρίζοντας ότι οι χώρες που συνδέονται με το πρόγραμμα «Ορίζων Ευρώπη» αποτελούν βασικούς εταίρους σε αυτό το εγχείρημα,
 ΕΠΙΣΗΜΑΙΝΟΝΤΑΣ τον ρόλο των ευρωπαϊκών συμπράξεων για την αντιμετώπιση ορισμένων από τις επιτακτικότερες προκλήσεις της Ευρώπης μέσω συντονισμένων πρωτοβουλιών έρευνας και καινοτομίας οι οποίες συνεισφέρουν σε σημαντικό βαθμό στις εν λόγω προτεραιότητες της Ένωσης στον τομέα της έρευνας και της καινοτομίας, και για τις οποίες απαιτείται η δημιουργία κρίσιμης μάζας και η σύλληψη μακροπρόθεσμου οράματος, και τονίζοντας επίσης τη σημασία της συμμετοχής των συνδεδεμένων χωρών στις εν λόγω ευρωπαϊκές συμπράξεις,
 ΕΠΙΔΙΩΚΟΝΤΑΣ να αναπτύξουν αμοιβαία επωφελείς συνθήκες με στόχο τη δημιουργία αξιοπρεπών θέσεων εργασίας, την ενίσχυση και τη στήριξη οικοσυστημάτων καινοτομίας των μερών με την παροχή βοήθειας σε εταιρείες προκειμένου να καινοτομήσουν και να επεκταθούν στις αγορές των μερών κατά τρόπο ώστε να διευκολύνεται η διείσδυση, η ανάπτυξη και η προσβασιμότητα της καινοτομίας, όπως για παράδειγμα με δραστηριότητες ανάπτυξης ικανοτήτων,
 ΑΝΑΓΝΩΡΙΖΟΝΤΑΣ ότι η αμοιβαία συμμετοχή στα προγράμματα έρευνας και καινοτομίας αμφότερων των μερών αναμένεται να αποφέρει αμοιβαία οφέλη· επιβεβαιώνοντας παράλληλα ότι τα μέρη διατηρούν το δικαίωμά τους να περιορίζουν ή να θέτουν υπό όρους τη συμμετοχή στα δικά τους προγράμματα έρευνας και καινοτομίας, μεταξύ άλλων ιδίως για δράσεις που αφορούν τους στρατηγικούς πόρους, τα συμφέροντα, την αυτονομία ή την ασφάλεια των μερών,
 ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
 Αρθρο 1
 Αντικείμενο
 Η παρούσα συμφωνία καθορίζει τους κανόνες που ισχύουν για τη συμμετοχή των Φερόων Νήσων σε οποιοδήποτε πρόγραμμα ή δραστηριότητα της Ένωσης («συμφωνία»).
 Αρθρο 2
 Ορισμοί
 Για τους σκοπούς της παρούσας συμφωνίας, ισχύουν οι ακόλουθοι ορισμοί:
 α)
 «βασική πράξη»:
 i)
 νομική πράξη ενός ή περισσότερων θεσμικών οργάνων της Ένωσης, εκτός σύστασης ή γνώμης, η οποία θεσπίζει πρόγραμμα και η οποία παρέχει τη νομική βάση για δράση και για την εκτέλεση των αντίστοιχων δαπανών που εγγράφονται στον προϋπολογισμό της Ένωσης ή της δημοσιονομικής εγγύησης ή χρηματοδοτικής συνδρομής που καλύπτεται από τον προϋπολογισμό της Ένωσης, συμπεριλαμβανομένης κάθε τροποποίησης καθώς και τυχόν συναφών πράξεων θεσμικού οργάνου της Ένωσης που συμπληρώνουν ή εφαρμόζουν την εν λόγω πράξη, εξαιρουμένων όσων θεσπίζουν προγράμματα εργασίας· ή
 ii)
 νομική πράξη ενός ή περισσότερων θεσμικών οργάνων της Ένωσης, εκτός σύστασης ή γνώμης, για τη θέσπιση δραστηριότητας χρηματοδοτούμενης από τον προϋπολογισμό της Ένωσης, εκτός των προγραμμάτων, συμπεριλαμβανομένης κάθε τροποποίησης καθώς και τυχόν συναφών πράξεων θεσμικού οργάνου της Ένωσης που συμπληρώνουν ή εφαρμόζουν την εν λόγω πράξη, εξαιρουμένων όσων θεσπίζουν προγράμματα εργασίας·
 β)
 «χρηματοδοτικές συμφωνίες»: συμφωνίες που αφορούν προγράμματα και δραστηριότητες της Ένωσης με βάση τα πρωτόκολλα της παρούσας συμφωνίας, στα οποία συμμετέχουν οι Φερόες Νήσοι, και οι οποίες εκτελούν κονδύλια της Ένωσης, όπως συμφωνίες επιχορήγησης, συμφωνίες συνεισφοράς, χρηματοδοτικές συμφωνίες-πλαίσια εταιρικής σχέσης, συμφωνίες χρηματοδότησης και συμφωνίες εγγυήσεων·
 γ)
 «άλλοι κανόνες που αφορούν την εκτέλεση προγραμμάτων και δραστηριοτήτων της Ένωσης»: οι κανόνες που ορίζονται στον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (3) («ο δημοσιονομικός κανονισμός») οι οποίοι εφαρμόζονται στον γενικό προϋπολογισμό της Ένωσης, και στο πρόγραμμα εργασίας ή στις προσκλήσεις υποβολής προτάσεων ή σε άλλες ενωσιακές διαδικασίες χορήγησης·
 δ)
 «ενωσιακή διαδικασία χορήγησης»: διαδικασία για τη χορήγηση χρηματοδότησης από την Ένωση την οποία κινεί


text:
η Ένωση ή πρόσωπα ή οντότητες επιφορτισμένες με την εκτέλεση κονδυλίων της Ένωσης·
 ε)
 «οντότητα των Φερόων Νήσων»: κάθε είδους οντότητα, είτε πρόκειται για φυσικό πρόσωπο, είτε για νομικό πρόσωπο, είτε για άλλου είδους οντότητα, η οποία μπορεί να συμμετέχει σε δραστηριότητες προγράμματος ή δραστηριότητας της Ένωσης σύμφωνα με τη σχετική βασική πράξη και διαμένει ή είναι εγκατεστημένη στις Φερόες Νήσους.
 Αρθρο 3
 Θέσπιση του πλαισίου συμμετοχής
 1. Επιτρέπεται στις Φερόες Νήσους να συμμετέχουν και να συνεισφέρουν σε προγράμματα, δραστηριότητες της Ένωσης ή, σε εξαιρετικές περιπτώσεις, σε μέρη αυτών, που είναι ανοικτά στη συμμετοχή των Φερόων Νήσων σύμφωνα με τις βασικές πράξεις και όπως προβλέπεται από τα πρωτόκολλα της παρούσας συμφωνίας.
 2. Οι ειδικοί όροι και προϋποθέσεις συμμετοχής των Φερόων Νήσων στο πρόγραμμα-πλαίσιο έρευνας και καινοτομίας (2021-2027) καθορίζονται στο πρωτόκολλο για τη σύνδεση των Φερόων Νήσων με το πρόγραμμα-πλαίσιο έρευνας και καινοτομίας «Ορίζων Ευρώπη» (2021-2027). Κατά παρέκκλιση από το άρθρο 15 παράγραφος 7 της παρούσας συμφωνίας, το εν λόγω πρωτόκολλο μπορεί να τροποποιηθεί από τη μεικτή επιτροπή που συστήνεται βάσει της παρούσας συμφωνίας.
 3. Κατά παρέκκλιση από το άρθρο 15 παράγραφος 7 της παρούσας συμφωνίας, οι ειδικοί όροι και προϋποθέσεις συμμετοχής των Φερόων Νήσων σε οποιοδήποτε άλλο συγκεκριμένο πρόγραμμα ή δραστηριότητα της Ένωσης καθορίζονται σε περαιτέρω πρωτόκολλα της παρούσας συμφωνίας που θα εγκριθούν και θα τροποποιηθούν από τη μεικτή επιτροπή που συστήνεται βάσει της παρούσας συμφωνίας.
 4. Τα πρωτόκολλα της παρούσας συμφωνίας:
 α)
 προσδιορίζουν τα προγράμματα ή τις δραστηριότητες της Ένωσης ή, σε εξαιρετικές περιπτώσεις, τα μέρη αυτών, στα οποία θα συμμετέχουν οι Φερόες Νήσοι·
 β)
 καθορίζουν τη διάρκεια συμμετοχής, η οποία αναφέρεται στο χρονικό διάστημα κατά το οποίο οι Φερόες Νήσοι και οι οντότητες των Φερόων Νήσων μπορούν να υποβάλουν αίτηση για χρηματοδότηση από την Ένωση ή μπορεί να τους ανατεθεί η εκτέλεση κονδυλίων της Ένωσης·
 γ)
 καθορίζουν τους ειδικούς όρους για τη συμμετοχή των Φερόων Νήσων και οντοτήτων των Φερόων Νήσων, στους οποίους περιλαμβάνονται ειδικές λεπτομερείς ρυθμίσεις για την εφαρμογή των χρηματοδοτικών όρων, όπως προσδιορίζονται στα άρθρα 6 και 7 της παρούσας συμφωνίας, ειδικές λεπτομερείς ρυθμίσεις του διορθωτικού μηχανισμού, όπως προσδιορίζεται στο άρθρο 8 της παρούσας συμφωνίας, και προϋποθέσεις για τη συμμετοχή σε δομές που δημιουργούνται για τους σκοπούς της εφαρμογής των εν λόγω προγραμμάτων ή δραστηριοτήτων της Ένωσης. Οι όροι αυτοί είναι σύμφωνοι με την παρούσα συμφωνία και τις βασικές πράξεις, καθώς και με τις πράξεις ενός ή περισσότερων θεσμικών οργάνων της Ένωσης για τη σύσταση τέτοιων δομών·
 δ)
 κατά περίπτωση, καθορίζουν το ποσό της συνεισφοράς των Φερόων Νήσων σε πρόγραμμα της Ένωσης που υλοποιείται μέσω χρηματοδοτικού μέσου ή δημοσιονομικής εγγύησης.
 Αρθρο 4
 Συμμόρφωση με τους κανόνες του προγράμματος ή της δραστηριότητας
 1. Οι Φερόες Νήσοι συμμετέχουν στα προγράμματα ή στις δραστηριότητες της Ένωσης, ή σε μέρη αυτών, που καλύπτονται από τα πρωτόκολλα της παρούσας συμφωνίας υπό τους όρους και τις προϋποθέσεις που καθορίζονται στην παρούσα συμφωνία και στα πρωτόκολλά της, καθώς και στις βασικές πράξεις και σε άλλους κανόνες που αφορούν την εφαρμογή προγραμμάτων και δραστηριοτήτων της Ένωσης.
 2. Οι προϋποθέσεις και οι όροι που αναφέρονται


text:
στην παράγραφο 1 περιλαμβάνουν:
 α)
 την επιλεξιμότητα των οντοτήτων των Φερόων Νήσων και οποιεσδήποτε άλλες προϋποθέσεις επιλεξιμότητας που σχετίζονται με τις Φερόες Νήσους, ειδικότερα όσον αφορά την προέλευση, τον τόπο δραστηριότητας ή την ιθαγένεια·
 β)
 τους όρους και τις προϋποθέσεις που ισχύουν για την υποβολή, αξιολόγηση και επιλογή των αιτήσεων και για την υλοποίηση των δράσεων από τις επιλέξιμες οντότητες των Φερόων Νήσων.
 3. Οι όροι και οι προϋποθέσεις που αναφέρονται στην παράγραφο 2 στοιχείο β) είναι ισοδύναμοι με τους όρους και τις προϋποθέσεις που ισχύουν για τις επιλέξιμες οντότητες των κρατών μελών, συμπεριλαμβανομένης της συμμόρφωσης με τα περιοριστικά μέτρα της Ένωσης (4), εκτός εάν προβλέπεται διαφορετικά στους όρους και στις προϋποθέσεις που αναφέρονται στην παράγραφο 1.
 Αρθρο 5
 Συμμετοχή των Φερόων Νήσων στη διακυβέρνηση προγραμμάτων ή δραστηριοτήτων της Ένωσης
 1. Οι αντιπρόσωποι ή οι εμπειρογνώμονες των Φερόων Νήσων, ή οι εμπειρογνώμονες που ορίζονται από τις Φερόες Νήσους επιτρέπεται να συμμετέχουν ως παρατηρητές σε επιτροπές, συνεδριάσεις ομάδων εμπειρογνωμόνων ή άλλες παρόμοιες συνεδριάσεις, εκτός εάν αυτές αφορούν σημεία που προορίζονται αποκλειστικά για τα κράτη μέλη ή σχετίζονται με πρόγραμμα ή δραστηριότητα της Ένωσης όπου οι Φερόες Νήσοι δεν συμμετέχουν, και εφόσον αυτά είναι επιτροπές, συνεδριάσεις ομάδων εμπειρογνωμόνων ή άλλες παρεμφερείς συνεδριάσεις στις οποίες συμμετέχουν αντιπρόσωποι ή εμπειρογνώμονες των κρατών μελών, ή εμπειρογνώμονες που ορίζονται από τα κράτη μέλη, και οι οποίες επικουρούν την Ευρωπαϊκή Επιτροπή στην υλοποίηση και διαχείριση των ενωσιακών προγραμμάτων ή των δραστηριοτήτων, ή μερών αυτών, στα οποία συμμετέχουν οι Φερόες Νήσοι σύμφωνα με το άρθρο 3, ή οι οποίες έχουν συσταθεί από την Ευρωπαϊκή Επιτροπή σχετικά με την εφαρμογή της νομοθεσίας της Ένωσης όσον αφορά αυτά τα προγράμματα ή δραστηριότητες, ή μέρη αυτών. Οι αντιπρόσωποι ή οι εμπειρογνώμονες των Φερόων Νήσων, ή οι εμπειρογνώμονες που ορίζονται από τις Φερόες Νήσους δεν παρίστανται κατά τη στιγμή της ψηφοφορίας. Οι Φερόες Νήσοι ενημερώνονται για το αποτέλεσμα της ψηφοφορίας.
 2. Όταν οι εμπειρογνώμονες ή οι αξιολογητές δεν διορίζονται με βάση την ιθαγένεια, η ιθαγένεια δεν αποτελεί λόγο αποκλεισμού εμπειρογνωμόνων και αξιολογητών των Φερόων Νήσων.
 3. Με την επιφύλαξη των όρων που ορίζονται στην παράγραφο 1, η συμμετοχή των αντιπροσώπων των Φερόων Νήσων στις συνεδριάσεις που αναφέρονται στην παράγραφο 1 διέπεται από τους ίδιους κανόνες και διαδικασίες που ισχύουν για τους αντιπροσώπους των κρατών μελών, ειδικότερα όσον αφορά το δικαίωμα λόγου, την παραλαβή πληροφοριών και εγγράφων, εκτός εάν πρόκειται για σημεία που προορίζονται αποκλειστικά για τα κράτη μέλη ή αφορούν πρόγραμμα ή δραστηριότητα στην οποία οι Φερόες Νήσοι δεν συμμετέχουν, και την επιστροφή των εξόδων ταξιδίου και διαμονής.
 4. Τα πρωτόκολλα της παρούσας συμφωνίας μπορούν να καθορίζουν περαιτέρω λεπτομερείς ρυθμίσεις σχετικά με τη συμμετοχή εμπειρογνωμόνων, καθώς και τη συμμετοχή των Φερόων Νήσων σε διοικητικά συμβούλια και δομές που δημιουργούνται για τους σκοπούς της υλοποίησης προγραμμάτων ή δραστηριοτήτων της Ένωσης που ορίζονται στο σχετικό πρωτόκολλο.
 Αρθρο 6
 Χρηματοδοτικοί όροι
 1. Η συμμετοχή των Φερόων Νήσων ή οντοτήτων των Φερόων Νήσων σε προγράμματα ή δραστηριότητες της Ένωσης, ή σε μέρη αυτών, εξαρτάται από την χρηματοδοτική συνεισφορά των Φερόων Νήσων στην αντίστοιχη χρηματοδότηση από τον


text:
προϋπολογισμό της Ένωσης.
 2. Η χρηματοδοτική συνεισφορά είναι το άθροισμα:
 α)
 του τέλους συμμετοχής· και
 β)
 της επιχειρησιακής συνεισφοράς.
 3. Η χρηματοδοτική συνεισφορά λαμβάνει τη μορφή ετήσιας πληρωμής που καταβάλλεται σε μία ή περισσότερες δόσεις.
 4. Με την επιφύλαξη της παραγράφου 8 του παρόντος άρθρου και του άρθρου 7, το τέλος συμμετοχής ανέρχεται στο 4 % της ετήσιας επιχειρησιακής συνεισφοράς και δεν υπόκειται σε αναδρομικές προσαρμογές. Από το 2028 η μεικτή επιτροπή μπορεί να προσαρμόσει το ύψος του τέλους συμμετοχής.
 5. Η επιχειρησιακή συνεισφορά καλύπτει τις επιχειρησιακές δαπάνες και τις δαπάνες στήριξης και είναι συμπληρωματική, τόσο σε πιστώσεις ανάληψης υποχρεώσεων όσο και σε πιστώσεις πληρωμών, στα ποσά που εγγράφονται στον προϋπολογισμό της Ένωσης που έχει εγκριθεί οριστικά για προγράμματα ή δραστηριότητες, ή, σε εξαιρετικές περιπτώσεις, μέρη αυτών, προσαυξημένα, κατά περίπτωση, με εξωτερικά έσοδα για ειδικό προορισμό τα οποία δεν προέρχονται από χρηματοδοτικές συνεισφορές άλλων χορηγών σε προγράμματα και δραστηριότητες της Ένωσης που καλύπτονται από κάθε αντίστοιχο πρωτόκολλο της παρούσας συμφωνίας.
 6. Η αρχική επιχειρησιακή συνεισφορά βασίζεται σε κλείδα συνεισφοράς η οποία ορίζεται ως ο λόγος του ακαθάριστου εγχώριου προϊόντος (ΑΕΠ) των Φερόων Νήσων σε τιμές αγοράς προς το ΑΕΠ της Ένωσης σε τιμές αγοράς. Τα εφαρμοστέα ΑΕΠ σε τιμές αγοράς καθορίζονται από τις αρμόδιες υπηρεσίες της Ευρωπαϊκής Επιτροπής με βάση τα πλέον πρόσφατα διαθέσιμα στατιστικά στοιχεία όσον αφορά τους υπολογισμούς για τον προϋπολογισμό κατά το έτος που προηγείται του έτους κατά το οποίο οφείλεται η ετήσια πληρωμή. Κατά παρέκκλιση από αυτόν τον κανόνα, για το 2021, η αρχική επιχειρησιακή συνεισφορά βασίζεται στο ΑΕΠ του έτους 2019 σε τιμές αγοράς. Προσαρμογές σε αυτήν την κλείδα συνεισφοράς μπορεί να καθορίζονται στα σχετικά πρωτόκολλα της παρούσας συμφωνίας.
 7. Η επιχειρησιακή συνεισφορά βασίζεται στην εφαρμογή της κλείδας συνεισφοράς στις αρχικές πιστώσεις ανάληψης υποχρεώσεων, προσαυξημένες όπως περιγράφεται στην παράγραφο 5, οι οποίες έχουν εγγραφεί στον προϋπολογισμό της Ένωσης που εγκρίθηκε οριστικά για το έτος εφαρμογής σχετικά με τη χρηματοδότηση προγραμμάτων ή δραστηριοτήτων της Ένωσης, ή, σε εξαιρετικές περιπτώσεις, μερών αυτών, στα οποία συμμετέχουν οι Φερόες Νήσοι.
 8. Το τέλος συμμετοχής που αναφέρεται στην παράγραφο 2 έχει την παρακάτω τιμή κατά τα έτη 2021 έως 2027:
 —
 2021: 0,5 %·
 —
 2022: 1 %·
 —
 2023: 1,5 %·
 —
 2024: 2 %·
 —
 2025: 2,5 %·
 —
 2026: 3 %·
 —
 2027: 4 %.
 9. Κατόπιν αιτήματος, η Ένωση παρέχει στις Φερόες Νήσους πληροφορίες σχετικά με τη χρηματοδοτική συμμετοχή τους, όπως περιλαμβάνονται στις πληροφορίες σχετικά με τον προϋπολογισμό, τη λογιστική, τις επιδόσεις και την αξιολόγηση που παρέχονται στις αρμόδιες για τον προϋπολογισμό αρχές και στις αρμόδιες για την απαλλαγή αρχές της Ένωσης όσον αφορά τα προγράμματα και τις δραστηριότητες της Ένωσης στα/-ις οποία/-ες συμμετέχουν οι Φερόες Νήσοι, Οι εν λόγω πληροφορίες παρέχονται λαμβανομένων δεόντως υπόψη των κανόνων εμπιστευτικότητας και προστασίας δεδομένων της Ένωσης και των Φερόων Νήσων και με την επιφύλαξη των πληροφοριών τις οποίες έχουν δικαίωμα να λαμβάνουν οι Φερόες Νήσοι δυνάμει του άρθρου 10.
 10. Όλες οι συνεισφορές των Φερόων Νήσων ή οι πληρωμές από την Ένωση και ο υπολογισμός των οφειλόμενων ή των


text:
προς είσπραξη ποσών πραγματοποιούνται σε ευρώ.
 11. Οι λεπτομερείς διατάξεις για την εφαρμογή του παρόντος άρθρου καθορίζονται στα σχετικά πρωτόκολλα.
 Αρθρο 7
 Πρόγραμμα και δραστηριότητες στα/-ις οποία/-ες εφαρμόζεται μηχανισμός προσαρμογής
 1. Εάν προβλέπεται στο σχετικό πρωτόκολλο της παρούσας συμφωνίας, η επιχειρησιακή συνεισφορά ενός προγράμματος ή μιας δραστηριότητας, ή μερών αυτών για ένα έτος N μπορεί να προσαρμοστεί προς τα πάνω ή προς τα κάτω αναδρομικά σε ένα ή περισσότερα επόμενα έτη, με βάση τις δημοσιονομικές δεσμεύσεις που αναλήφθηκαν επί των πιστώσεων ανάληψης υποχρεώσεων του εν λόγω έτους, την εκτέλεσή τους μέσω νομικών δεσμεύσεων ή την αποδέσμευσή τους.
 2. Η πρώτη προσαρμογή πραγματοποιείται το έτος Ν + 1, οπότε η αρχική συνεισφορά προσαρμόζεται προς τα πάνω ή προς τα κάτω κατά τη διαφορά μεταξύ της αρχικής συνεισφοράς και μιας προσαρμοσμένης συνεισφοράς που υπολογίζεται με την εφαρμογή της κλείδας συνεισφοράς του έτους Ν, προσαρμοσμένης μέσω της εφαρμογής συντελεστή, εφόσον προβλέπεται στο σχετικό πρωτόκολλο της παρούσας συμφωνίας, στο άθροισμα:
 α)
 του ποσού των δημοσιονομικών δεσμεύσεων που αναλήφθηκαν επί πιστώσεων ανάληψης υποχρεώσεων οι οποίες εγκρίθηκαν το έτος Ν στο πλαίσιο του εγκεκριμένου προϋπολογισμού της Ένωσης και επί πιστώσεων ανάληψης υποχρεώσεων οι οποίες αντιστοιχούν σε αποδεσμεύσεις που ανασυστάθηκαν· και
 β)
 τυχόν πιστώσεων εξωτερικών εσόδων για ειδικό προορισμό που δεν προκύπτουν από χρηματοδοτικές συνεισφορές σε προγράμματα και δραστηριότητες της Ένωσης από άλλους χορηγούς που καλύπτονται από κάθε σχετικό πρωτόκολλο της παρούσας συμφωνίας και που ήταν διαθέσιμες στο τέλος του έτους Ν.
 3. Κάθε επόμενο έτος, έως ότου όλες οι δημοσιονομικές δεσμεύσεις που χρηματοδοτούνται στο πλαίσιο πιστώσεων ανάληψης υποχρεώσεων οι οποίες προέρχονται από το έτος Ν να έχουν καταβληθεί ή αποδεσμευτεί, και το αργότερο τρία έτη μετά το τέλος του προγράμματος ή μετά το τέλος του πολυετούς δημοσιονομικού πλαισίου που αντιστοιχεί στο έτος Ν, ανάλογα με το ποια από τις δύο ημερομηνίες είναι νωρίτερα, η Ένωση υπολογίζει προσαρμογή της συνεισφοράς του έτους Ν μειώνοντας τη συνεισφορά των Φερόων Νήσων κατά το ποσό που προέκυψε από την εφαρμογή της κλείδας συνεισφοράς, προσαρμοσμένης, εφόσον προβλέπεται από το σχετικό πρωτόκολλο της παρούσας συμφωνίας, του έτους Ν στις αποδεσμεύσεις που πραγματοποιήθηκαν κάθε έτος σε δεσμεύσεις του έτους Ν οι οποίες χρηματοδοτούνται από τον προϋπολογισμό της Ένωσης ή από αποδεσμεύσεις που ανασυστάθηκαν.
 4. Εάν ακυρωθούν οι πιστώσεις εξωτερικών εσόδων για ειδικό προορισμό που δεν προκύπτουν από χρηματοδοτικές συνεισφορές σε προγράμματα και δραστηριότητες της Ένωσης από άλλους χορηγούς που καλύπτονται από κάθε σχετικό πρωτόκολλο της παρούσας συμφωνίας, η συνεισφορά των Φερόων Νήσων στο σχετικό πρόγραμμα ή δραστηριότητα της Ένωσης, ή σε μέρη αυτών, μειώνεται κατά το ποσό που προκύπτει από την εφαρμογή της κλείδας συνεισφοράς, προσαρμοσμένης, εφόσον προβλέπεται από το σχετικό πρωτόκολλο, του έτους Ν στο ακυρωθέν ποσό.
 Αρθρο 8
 Προγράμματα και δραστηριότητες της Ένωσης στα/-ις οποία/-ες εφαρμόζεται αυτόματος διορθωτικός μηχανισμός
 1. Εφαρμόζεται αυτόματος διορθωτικός μηχανισμός όσον αφορά τα προγράμματα ή τις δραστηριότητες της Ένωσης, ή τα μέρη αυτών, όταν η εφαρμογή του προβλέπεται στο σχετικό πρωτόκολλο της παρούσας συμφωνίας. Η εφαρμογή του εν λόγω αυτόματου διορθωτικού μηχανισμού μπορεί να περιορίζεται σε μέρη του προγράμματος ή της δραστηριότητας της Ένωσης που προσδιορίζονται στο


text:
σχετικό πρωτόκολλο τα οποία υλοποιούνται μέσω επιχορηγήσεων για τις οποίες πραγματοποιούνται διαγωνιστικές προσκλήσεις υποβολής προτάσεων. Λεπτομερείς κανόνες για τον προσδιορισμό των μερών του προγράμματος ή της δραστηριότητας στα οποία εφαρμόζεται ή δεν εφαρμόζεται ο αυτόματος διορθωτικός μηχανισμός μπορούν να καθορίζονται στο σχετικό πρωτόκολλο.
 2. Το ποσό της αυτόματης διόρθωσης για ένα πρόγραμμα ή μια δραστηριότητα της Ένωσης, ή για μέρη αυτών, ισούται με τη διαφορά μεταξύ των αρχικών ποσών των νομικών δεσμεύσεων που πράγματι αναλήφθηκαν με τις Φερόες Νήσους ή με οντότητες των Φερόων Νήσων, χρηματοδοτούμενες από πιστώσεις ανάληψης υποχρεώσεων του εκάστοτε έτους, και της αντίστοιχης επιχειρησιακής συνεισφοράς που κατέβαλαν οι Φερόες Νήσοι, όπως προσαρμόστηκε σύμφωνα με το άρθρο 7, εξαιρουμένων των δαπανών στήριξης, για την ίδια περίοδο.
 3. Λεπτομερείς κανόνες για τον καθορισμό των σχετικών ποσών των νομικών δεσμεύσεων που αναφέρονται στην παράγραφο 2, μεταξύ άλλων και στην περίπτωση κοινοπραξιών, και για τον υπολογισμό της αυτόματης διόρθωσης μπορούν να καθορίζονται στο σχετικό πρωτόκολλο της παρούσας συμφωνίας.
 Αρθρο 9
 Αξιολογήσεις και έλεγχοι
 1. Η Ένωση έχει το δικαίωμα να διεξάγει, σύμφωνα με τις εφαρμοστέες πράξεις ενός ή περισσότερων θεσμικών οργάνων ή οργανισμών της Ένωσης και όπως προβλέπεται στις σχετικές συμφωνίες και/ή συμβάσεις, αξιολογήσεις τεχνικού, επιστημονικού, χρηματοοικονομικού χαρακτήρα ή άλλου είδους αξιολογήσεις και ελέγχους στις εγκαταστάσεις κάθε φυσικού προσώπου που διαμένει στις Φερόες Νήσους ή κάθε νομικής οντότητας εγκατεστημένης στις Φερόες Νήσους που λαμβάνει χρηματοδότηση από την Ένωση, καθώς και στις εγκαταστάσεις κάθε τρίτου που συμμετέχει στην εκτέλεση κονδυλίων της Ένωσης και ο οποίος διαμένει ή είναι εγκατεστημένος στις Φερόες Νήσους. Οι εν λόγω αξιολογήσεις και έλεγχοι μπορούν να διενεργούνται από τους υπαλλήλους των θεσμικών και λοιπών οργάνων και οργανισμών της Ένωσης, ειδικότερα από υπαλλήλους της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, ή από άλλα πρόσωπα εντεταλμένα από την Ευρωπαϊκή Επιτροπή σύμφωνα με τη νομοθεσία της Ένωσης.
 2. Οι υπάλληλοι των θεσμικών και λοιπών οργάνων και οργανισμών της Ένωσης, ειδικότερα οι υπάλληλοι της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, καθώς και άλλα πρόσωπα εντεταλμένα από την Ευρωπαϊκή Επιτροπή, έχουν επαρκή πρόσβαση σε χώρους, εργασίες και έγγραφα (σε ηλεκτρονική και σε έντυπη μορφή), καθώς και σε όλες τις πληροφορίες που απαιτούνται για τη διενέργεια των εν λόγω ελέγχων, όπως επίσης έχουν το δικαίωμα να εξασφαλίζουν υλικό/ηλεκτρονικό αντίγραφο και αποσπάσματα κάθε εγγράφου ή των περιεχομένων οποιουδήποτε μέσου δεδομένων που βρίσκονται στην κατοχή του φυσικού ή νομικού προσώπου που υποβάλλεται σε έλεγχο, ή αντίστοιχα βρίσκονται στην κατοχή του τρίτου που υποβάλλεται σε έλεγχο.
 3. Οι Φερόες Νήσοι ούτε αποτρέπουν ούτε θέτουν συγκεκριμένο εμπόδιο στο δικαίωμα εισόδου των υπαλλήλων της Ένωσης και λοιπών προσώπων που αναφέρονται στην παράγραφο 2 στις Φερόες Νήσους και στην πρόσβαση στις εγκαταστάσεις, για λόγους άσκησης των καθηκόντων τους που προβλέπονται στο παρόν άρθρο.
 4. Οι αξιολογήσεις και οι έλεγχοι μπορούν να διενεργούνται, μεταξύ άλλων και μετά την αναστολή της εφαρμογής ενός πρωτοκόλλου της παρούσας συμφωνίας δυνάμει του άρθρου 15 παράγραφος 4, την παύση της προσωρινής εφαρμογής ή την καταγγελία της παρούσας συμφωνίας, υπό τους όρους που προβλέπονται στις εφαρμοστέες πράξεις ενός ή περισσότερων θεσμικών οργάνων και οργανισμών της


text:
Ένωσης και όπως προβλέπεται στις σχετικές συμφωνίες και/ή συμβάσεις σε σχέση με οποιαδήποτε νομική δέσμευση για την εκτέλεση του προϋπολογισμού της Ένωσης που έχει αναληφθεί από την Ένωση πριν από την ημερομηνία έναρξης ισχύος της αναστολής της εφαρμογής του σχετικού πρωτοκόλλου, της παύσης της προσωρινής εφαρμογής ή της καταγγελίας της παρούσας συμφωνίας.
 Αρθρο 10
 Καταπολέμηση των παρατυπιών, της απάτης και άλλων ποινικών αδικημάτων εις βάρος των οικονομικών συμφερόντων της Ένωσης
 1. Η Ευρωπαϊκή Επιτροπή και η Ευρωπαϊκή Υπηρεσία Καταπολέμησης της Απάτης (OLAF) εξουσιοδοτούνται να διενεργούν διοικητικές έρευνες, συμπεριλαμβανομένων επιτόπιων ελέγχων και επιθεωρήσεων, στην επικράτεια των Φερόων Νήσων. Οι εν λόγω έρευνες διεξάγονται σύμφωνα με τους όρους και τις προϋποθέσεις που καθορίζονται στις εφαρμοστέες πράξεις ενός ή περισσότερων θεσμικών οργάνων της Ένωσης.
 2. Οι αρμόδιες αρχές των Φερόων Νήσων ενημερώνουν την Ευρωπαϊκή Επιτροπή ή την OLAF, εντός εύλογου χρονικού διαστήματος, για κάθε περιστατικό ή υπόνοια που περιέρχεται στην αντίληψή τους σχετικά με παρατυπία, απάτη ή άλλη παράνομη δραστηριότητα που θίγει τα οικονομικά συμφέροντα της Ένωσης.
 3. Οι επιτόπιοι έλεγχοι και οι επιθεωρήσεις μπορούν να διενεργούνται στις εγκαταστάσεις κάθε φυσικού προσώπου που διαμένει στις Φερόες Νήσους ή κάθε νομικής οντότητας εγκατεστημένης στις Φερόες Νήσους που λαμβάνει κονδύλια της Ένωσης, καθώς και κάθε τρίτου που συμμετέχει στην εκτέλεση κονδυλίων της Ένωσης ο οποίος διαμένει ή είναι εγκατεστημένος στις Φερόες Νήσους.
 4. Οι επιτόπιοι έλεγχοι και οι επιθεωρήσεις προετοιμάζονται και διενεργούνται από την Ευρωπαϊκή Επιτροπή ή την OLAF σε στενή συνεργασία με την αρμόδια αρχή των Φερόων Νήσων, η οποία ορίζεται ως αρμόδια από τις Φερόες Νήσους. Η αρχή αυτή ενημερώνεται εκ των προτέρων και σε εύλογο χρόνο σχετικά με το αντικείμενο, τον σκοπό και τη νομική βάση των ελέγχων και των επιθεωρήσεων, προκειμένου να είναι σε θέση να βοηθήσει. Για τον σκοπό αυτόν, οι υπάλληλοι των αρμόδιων αρχών των Φερόων Νήσων μπορούν να συμμετέχουν στους επιτόπιους ελέγχους και τις επιθεωρήσεις.
 5. Κατόπιν αιτήματος των αρμόδιων αρχών των Φερόων Νήσων, οι επιτόπιοι έλεγχοι και οι επιθεωρήσεις μπορούν να διενεργούνται από κοινού με την Ευρωπαϊκή Επιτροπή ή την OLAF.
 6. Οι υπάλληλοι της Ευρωπαϊκής Επιτροπής και το προσωπικό της OLAF έχουν πρόσβαση σε όλες τις πληροφορίες και τα έγγραφα τεκμηρίωσης, όπως μεταξύ άλλων σε ηλεκτρονικά δεδομένα, όσον αφορά τις οικείες πράξεις, που απαιτούνται για την ορθή διεξαγωγή των επιτόπιων ελέγχων και των επιθεωρήσεων. Μπορούν, ειδικότερα, να λαμβάνουν αντίγραφα των σχετικών εγγράφων.
 7. Σε περίπτωση που ένα πρόσωπο, η οντότητα ή άλλος τρίτος αντιτίθεται σε επιτόπιο έλεγχο ή επιθεώρηση, οι αρμόδιες αρχές των Φερόων Νήσων, ενεργώντας σύμφωνα με τους εθνικούς νόμους και κανονισμούς, παρέχουν συνδρομή στην Ευρωπαϊκή Επιτροπή ή στην OLAF για να είναι σε θέση να εκπληρώσουν τα σχετικά με τον επιτόπιο έλεγχο ή την επιθεώρηση καθήκοντά τους. Η εν λόγω συνδρομή περιλαμβάνει τη λήψη των κατάλληλων προληπτικών μέτρων που προβλέπονται από το εθνικό δίκαιο, ειδικότερα τη λήψη μέτρων για τη διαφύλαξη αποδεικτικών στοιχείων.
 8. Η Ευρωπαϊκή Επιτροπή ή η OLAF ενημερώνει τις αρμόδιες αρχές των Φερόων Νήσων για το αποτέλεσμα των εν λόγω ελέγχων και επιθεωρήσεων. Συγκεκριμένα, η Ευρωπαϊκή Επιτροπή ή η OLAF αναφέρει


text:
το συντομότερο δυνατόν στην αρμόδια αρχή των Φερόων Νήσων τυχόν περιστατικό ή υποψία παρατυπίας που περιήλθε στην αντίληψή της στο πλαίσιο του επιτόπιου ελέγχου ή της επιθεώρησης.
 9. Με την επιφύλαξη της εφαρμογής του ποινικού δικαίου των Φερόων Νήσων, η Ευρωπαϊκή Επιτροπή δύναται να επιβάλλει διοικητικά μέτρα και κυρώσεις σε κάθε φυσικό πρόσωπο που κατοικεί ή κάθε νομική οντότητα που είναι εγκατεστημένη στις Φερόες Νήσους που συμμετέχουν στην υλοποίηση προγράμματος ή δραστηριότητας της Ένωσης σύμφωνα με το ενωσιακό δίκαιο.
 10. Για τους σκοπούς της ορθής εφαρμογής του παρόντος άρθρου, η Ευρωπαϊκή Επιτροπή ή η OLAF και οι αρμόδιες αρχές των Φερόων Νήσων ανταλλάσσουν τακτικά πληροφορίες και, κατόπιν αιτήματος ενός από τα μέρη, διαβουλεύονται μεταξύ τους.
 11. Προκειμένου να διευκολυνθεί η αποτελεσματική συνεργασία και η ανταλλαγή πληροφοριών με την OLAF, οι Φερόες Νήσοι ορίζουν σημείο επαφής.
 12. Η ανταλλαγή πληροφοριών μεταξύ της Ευρωπαϊκής Επιτροπής ή της OLAF και των αρμόδιων αρχών των Φερόων Νήσων διεξάγεται λαμβανομένων δεόντως υπόψη των απαιτήσεων εμπιστευτικότητας. Τα δεδομένα προσωπικού χαρακτήρα που περιλαμβάνονται στην ανταλλαγή πληροφοριών προστατεύονται σύμφωνα με τους ισχύοντες κανόνες.
 13. Οι αρμόδιες αρχές των Φερόων Νήσων συνεργάζονται με την Ευρωπαϊκή Εισαγγελία ώστε να της παρέχουν τη δυνατότητα να εκπληρώνει το καθήκον της να διερευνά, να διώκει και να προσάγει ενώπιον της δικαιοσύνης τους δράστες αξιόποινων πράξεων και τους συνεργούς τους που θίγουν τα οικονομικά συμφέροντα της Ένωσης, σύμφωνα με το εφαρμοστέο ενωσιακό δίκαιο.
 Αρθρο 11
 Τροποποιήσεις των άρθρων 9 και 10
 Η μεικτή επιτροπή δυνάμει της παρούσας συμφωνίας δύναται να τροποποιεί τα άρθρα 9 και 10 της παρούσας συμφωνίας, ειδικότερα για να λαμβάνονται υπόψη τροποποιήσεις πράξεων ενός ή περισσοτέρων θεσμικών οργάνων της Ένωσης.
 Αρθρο 12
 Είσπραξη και εκτέλεση
 1. Οι αποφάσεις που εκδίδονται από την Ευρωπαϊκή Επιτροπή και επιβάλλουν χρηματική υποχρέωση σε νομικά ή φυσικά πρόσωπα πλην κρατών σε σχέση με αξιώσεις που απορρέουν από προγράμματα, δραστηριότητες, δράσεις ή έργα της Ένωσης είναι εκτελεστές στις Φερόες Νήσους. Ο εκτελεστήριος τύπος περιάπτεται στη σχετική απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία έχει ορίσει για τον σκοπό αυτόν η κυβέρνηση των Φερόων Νήσων. Η κυβέρνηση των Φερόων Νήσων γνωστοποιεί στην Ευρωπαϊκή Επιτροπή και στο Δικαστήριο της Ευρωπαϊκής Ένωσης την εν λόγω εθνική αρχή. Σύμφωνα με το άρθρο 13, η Ευρωπαϊκή Επιτροπή έχει το δικαίωμα να κοινοποιεί τις εν λόγω εκτελεστές αποφάσεις απευθείας στα πρόσωπα που διαμένουν και στις νομικές οντότητες που είναι εγκατεστημένες στις Φερόες Νήσους. Η εκτέλεση πραγματοποιείται σύμφωνα με το δίκαιο και τη δικονομία των Φερόων Νήσων.
 2. Οι αποφάσεις και οι διατάξεις του Δικαστηρίου της Ευρωπαϊκής Ένωσης, οι οποίες εκδίδονται κατ’ εφαρμογή ρήτρας διαιτησίας που περιέχεται σε σύμβαση ή συμφωνία σχετικά με προγράμματα, δραστηριότητες, δράσεις ή έργα της Ένωσης, είναι εκτελεστές στις Φερόες Νήσους κατά τον ίδιο τρόπο με τις αποφάσεις της Ευρωπαϊκής Επιτροπής οι οποίες αναφέρονται στην παράγραφο 1.
 3. Το Δικαστήριο της Ευρωπαϊκής Ένωσης είναι αρμόδιο για τον έλεγχο της νομιμότητας των αποφάσεων της Ευρωπαϊκής Επιτροπής που αναφέρονται στην παράγραφο 1 και την αναστολή της εκτέλεσής τους. Ωστόσο, τα δικαστήρια


text:
των Φερόων Νήσων είναι αρμόδια όσον αφορά καταγγελίες για την παράτυπη εκτέλεση των αποφάσεων.
 Αρθρο 13
 Επικοινωνία και ανταλλαγή πληροφοριών
 Τα θεσμικά και λοιπά όργανα και οργανισμοί της Ένωσης που συμμετέχουν στην υλοποίηση προγραμμάτων ή δραστηριοτήτων της Ένωσης ή σε έλεγχο των εν λόγω προγραμμάτων ή δραστηριοτήτων έχουν το δικαίωμα να επικοινωνούν απευθείας, μεταξύ άλλων μέσω συστημάτων ηλεκτρονικής ανταλλαγής, με οποιοδήποτε φυσικό πρόσωπο που διαμένει στις Φερόες Νήσους ή νομική οντότητα που είναι εγκατεστημένη στις Φερόες Νήσους και λαμβάνει χρηματοδότηση από την Ένωση, καθώς και με κάθε τρίτο μέρος που συμμετέχει στην εκτέλεση της χρηματοδότησης της Ένωσης και διαμένει ή είναι εγκατεστημένο στις Φερόες Νήσους. Τα εν λόγω πρόσωπα, οντότητες και τρίτα μέρη μπορούν να υποβάλλουν απευθείας στα θεσμικά και λοιπά όργανα και τους οργανισμούς της Ένωσης όλες τις σχετικές πληροφορίες και έγγραφα που οφείλουν να υποβάλλουν βάσει του ενωσιακού δικαίου η οποία εφαρμόζεται στο πρόγραμμα ή τη δραστηριότητα της Ένωσης και βάσει των συμβάσεων ή χρηματοδοτικών συμφωνιών που συνάπτονται για την υλοποίηση του εν λόγω προγράμματος ή της εν λόγω δραστηριότητας.
 Αρθρο 14
 Μεικτή επιτροπή
 1. Συγκροτείται μεικτή επιτροπή. Στα καθήκοντα της μεικτής επιτροπής περιλαμβάνονται:
 α)
 εκτίμηση, αξιολόγηση και επανεξέταση της εφαρμογής της παρούσας συμφωνίας και των πρωτοκόλλων της, ειδικότερα όσον αφορά:
 i)
 τη συμμετοχή και τις επιδόσεις των νομικών οντοτήτων των Φερόων Νήσων σε προγράμματα και δραστηριότητες της Ένωσης·
 ii)
 κατά περίπτωση, το επίπεδο παροχής (αμοιβαίας) προσβασιμότητας προς τις νομικές οντότητες που είναι εγκατεστημένες στο έδαφος κάθε μέρους, ώστε να συμμετέχουν σε προγράμματα της Ένωσης, έργα, δράσεις και δραστηριότητες του άλλου μέρους, ή μέρη αυτών·
 iii)
 την εφαρμογή του μηχανισμού χρηματοδοτικής συνεισφοράς και, κατά περίπτωση, του αυτόματου διορθωτικού μηχανισμού που εφαρμόζεται στα προγράμματα ή τις δραστηριότητες της Ένωσης που καλύπτονται από τα πρωτόκολλα της παρούσας συμφωνίας·
 iv)
 την ανταλλαγή πληροφοριών και, κατά περίπτωση, την εξέταση τυχόν ζητημάτων σχετικά με την εκμετάλλευση αποτελεσμάτων, όπως, μεταξύ άλλων, όσον αφορά τα δικαιώματα διανοητικής ιδιοκτησίας·
 β)
 συζήτηση, κατόπιν αιτήματος ενός από τα μέρη, για τους περιορισμούς που εφαρμόζουν ή προγραμματίζουν τα μέρη όσον αφορά την πρόσβαση στα αντίστοιχα προγράμματα έρευνας και καινοτομίας τους, για παράδειγμα όσον αφορά ιδίως δράσεις που σχετίζονται με τους στρατηγικούς πόρους, τα συμφέροντα, την αυτονομία ή την ασφάλεια των μερών·
 γ)
 εξέταση τρόπων βελτίωσης και ανάπτυξης της συνεργασίας·
 δ)
 από κοινού συζήτηση για τις μελλοντικές κατευθύνσεις και τις προτεραιότητες των πολιτικών που αφορούν προγράμματα ή δραστηριότητες της Ένωσης που καλύπτονται από τα πρωτόκολλα της παρούσας συμφωνίας·
 ε)
 ανταλλαγή πληροφοριών, μεταξύ άλλων, σχετικά με τη θέσπιση νέων νομοθετικών πράξεων, αποφάσεων ή εθνικών προγραμμάτων που αφορούν την υλοποίηση της παρούσας συμφωνίας και των πρωτοκόλλων της·
 στ)
 έγκριση πρωτοκόλλων της παρούσας συμφωνίας σχετικά με ειδικούς όρους και προϋποθέσεις συμμετοχής των Φερόων Νήσων σε προγράμματα ή δραστηριότητες της Ένωσης, ή σε μέρη αυτών, ή για την τροποποίηση των εν λόγω πρωτοκόλλων, όπως είναι αναγκαίο·
 ζ)
 τροποποίηση των άρθρων 9 και 10, ειδικότερα για να ληφθούν υπόψη τροποποιήσεις πράξεων που εγκρίθηκαν από ένα ή περισσότερα θεσμικά όργανα της Ένωσης.
 2. Οι αποφάσεις της μεικτής επιτροπής λαμβάνονται ομόφωνα.
 3. Η μεικτή επιτροπή απαρτίζεται από


text:
εκπροσώπους της Ένωσης και των Φερόων Νήσων. Εγκρίνει τον εσωτερικό της κανονισμό.
 4. Η μεικτή επιτροπή δύναται να αποφασίζει τη σύσταση οποιασδήποτε ad hoc ομάδας εργασίας ή συμβουλευτικού οργάνου σε επίπεδο εμπειρογνωμόνων, η οποία μπορεί να συμβάλει στην υλοποίηση της παρούσας συμφωνίας.
 5. Η μεικτή επιτροπή συνεδριάζει τουλάχιστον μία φορά ετησίως και, όποτε απαιτείται λόγω ειδικών περιστάσεων, κατόπιν αιτήματος οποιουδήποτε από τα μέρη. Οι συνεδριάσεις διοργανώνονται και φιλοξενούνται εναλλάξ από την Ένωση και τις Φερόες Νήσους.
 6. Η μεικτή επιτροπή εργάζεται σε συνεχή βάση με ανταλλαγή σχετικών πληροφοριών με κάθε μέσο επικοινωνίας, ειδικότερα όσον αφορά τη συμμετοχή / τις επιδόσεις των νομικών οντοτήτων των Φερόων Νήσων. Η μεικτή επιτροπή μπορεί, ειδικότερα, να διεξάγει τις εργασίες της γραπτώς όποτε προκύπτει σχετική ανάγκη.
 Αρθρο 15
 Τελικές διατάξεις
 1. Η παρούσα συμφωνία αρχίζει να ισχύει την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν. Εφαρμόζεται αναδρομικά από την 1η Ιανουαρίου 2021.
 2. Τα μέρη δύνανται να εφαρμόζουν προσωρινά την παρούσα συμφωνία σύμφωνα με τις αντίστοιχες εσωτερικές διαδικασίες και τη νομοθεσία τους. Η εν λόγω προσωρινή εφαρμογή ξεκινά την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 3. Σε περίπτωση που οι Φερόες Νήσοι γνωστοποιήσουν στην Ένωση ότι δεν θα ολοκληρώσουν τις εσωτερικές διαδικασίες που απαιτούνται για την έναρξη ισχύος της παρούσας συμφωνίας, τότε η παρούσα συμφωνία παύει να εφαρμόζεται προσωρινά από την ημερομηνία κατά την οποία η Ένωση λαμβάνει την εν λόγω γνωστοποίηση, η οποία αποτελεί και την ημερομηνία παύσης για τους σκοπούς της παρούσας συμφωνίας.
 Οι αποφάσεις της μεικτής επιτροπής παύουν να εφαρμόζονται την ίδια ημερομηνία.
 4. Η εφαρμογή ενός σχετικού πρωτοκόλλου της παρούσας συμφωνίας μπορεί να ανασταλεί από την Ένωση σε περίπτωση μερικής ή ολικής μη καταβολής της χρηματοδοτικής συνεισφοράς την οποία οφείλουν οι Φερόες Νήσοι βάσει του σχετικού προγράμματος ή δραστηριότητας της Ένωσης.
 Σε περίπτωση μη καταβολής η οποία μπορεί να θέσει σε σοβαρό κίνδυνο την υλοποίηση και τη διαχείριση του σχετικού προγράμματος ή της σχετικής δραστηριότητας της Ένωσης, η Ευρωπαϊκή Επιτροπή αποστέλλει επίσημη επιστολή υπενθύμισης. Σε περίπτωση που η καταβολή δεν πραγματοποιηθεί εντός 20 εργάσιμων ημερών από την παραλαβή της επίσημης επιστολής υπενθύμισης, η Ένωση γνωστοποιεί στις Φερόες Νήσους την αναστολή εφαρμογής του σχετικού πρωτοκόλλου μέσω επίσημης επιστολής γνωστοποίησης, η οποία παράγει αποτελέσματα 15 ημέρες από την παραλαβή της εν λόγω γνωστοποίησης από τις Φερόες Νήσους.
 Σε περίπτωση αναστολής εφαρμογής πρωτοκόλλου, οι νομικές οντότητες των Φερόων Νήσων δεν είναι επιλέξιμες για συμμετοχή σε ενωσιακές διαδικασίες χορήγησης που δεν έχουν ακόμη ολοκληρωθεί κατά την έναρξη ισχύος της αναστολής. Η ενωσιακή διαδικασία χορήγησης θεωρείται ότι έχει ολοκληρωθεί όταν έχουν αναληφθεί νομικές δεσμεύσεις που απορρέουν από την εν λόγω διαδικασία.
 Η αναστολή δεν επηρεάζει τις νομικές δεσμεύσεις που έχουν αναλάβει οι νομικές οντότητες των Φερόων Νήσων δυνάμει του σχετικού προγράμματος ή της σχετικής δραστηριότητας της Ένωσης πριν από την έναρξη ισχύος της αναστολής. Το σχετικό πρωτόκολλο εξακολουθεί να εφαρμόζεται σε αυτές τις νομικές δεσμεύσεις.
 Η Ένωση ενημερώνει τις


text:
Φερόες Νήσους αμέσως μόλις εισπράξει ολόκληρο το οφειλόμενο ποσό της χρηματοδοτικής συνεισφοράς. Η αναστολή αίρεται αμέσως μετά την εν λόγω γνωστοποίηση.
 Από την ημερομηνία κατά την οποία αίρεται η αναστολή, οι οντότητες των Φερόων Νήσων είναι εκ νέου επιλέξιμες για ενωσιακές διαδικασίες χορήγησης που ξεκίνησαν στο πλαίσιο του σχετικού προγράμματος ή της σχετικής δραστηριότητας της Ένωσης μετά την εν λόγω ημερομηνία και σε ενωσιακές διαδικασίες χορήγησης που ξεκίνησαν πριν από την εν λόγω ημερομηνία, για τις οποίες δεν έχουν εκπνεύσει οι προθεσμίες υποβολής αιτήσεων.
 5. Έκαστο μέρος δύναται ανά πάσα στιγμή να καταγγείλει την παρούσα συμφωνία με αποστολή έγγραφης γνωστοποίησης προς το άλλο μέρος με την οποία ενημερώνει για την πρόθεσή του να καταγγείλει τη συμφωνία. Η παρούσα συμφωνία μπορεί να καταγγελθεί μόνο στο σύνολό της.
 Η καταγγελία αρχίζει να παράγει αποτελέσματα τρεις μήνες μετά την ημερομηνία λήψης της έγγραφης γνωστοποίησης από τον παραλήπτη της. Η ημερομηνία κατά την οποία αρχίζει να παράγει αποτελέσματα η καταγγελία αποτελεί την ημερομηνία καταγγελίας για τους σκοπούς της παρούσας συμφωνίας.
 6. Εάν η συμφωνία παύσει να εφαρμόζεται προσωρινά σύμφωνα με την παράγραφο 3 ή καταγγελθεί σύμφωνα με την παράγραφο 5, τα μέρη συμφωνούν ότι:
 α)
 έργα, δράσεις, δραστηριότητες ή μέρη αυτών για τα οποία έχουν αναληφθεί νομικές δεσμεύσεις κατά την προσωρινή εφαρμογή και/ή μετά την έναρξη ισχύος της παρούσας συμφωνίας, και προτού η παρούσα συμφωνία παύσει να εφαρμόζεται ή καταγγελθεί, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία·
 β)
 η ετήσια χρηματοδοτική συνεισφορά στο σχετικό πρόγραμμα ή στη σχετική δραστηριότητα της Ένωσης για το έτος Ν κατά τη διάρκεια του οποίου η παρούσα συμφωνία παύει να ισχύει προσωρινά ή καταγγέλλεται, καταβάλλεται εξ ολοκλήρου σύμφωνα με το άρθρο 6 και οποιουσδήποτε σχετικούς κανόνες των σχετικών πρωτοκόλλων. Όταν εφαρμόζεται ο μηχανισμός προσαρμογής, η επιχειρησιακή συνεισφορά στο σχετικό πρόγραμμα ή στη σχετική δραστηριότητα της Ένωσης για το έτος Ν προσαρμόζεται σύμφωνα με το άρθρο 7. Για προγράμματα ή δραστηριότητες στα οποία εφαρμόζονται τόσο ο μηχανισμός προσαρμογής όσο και ο αυτόματος διορθωτικός μηχανισμός, η σχετική επιχειρησιακή συνεισφορά για το έτος Ν προσαρμόζεται σύμφωνα με το άρθρο 7 και διορθώνεται σύμφωνα με το άρθρο 8 αυτής. Το τέλος συμμετοχής που καταβάλλεται για το έτος Ν ως μέρος της χρηματοδοτικής συνεισφοράς στο σχετικό πρόγραμμα ή στη σχετική δραστηριότητα της Ενωσης δεν προσαρμόζεται ούτε διορθώνεται·
 γ)
 όταν εφαρμόζεται ο μηχανισμός προσαρμογής, μετά το έτος κατά το οποίο η παρούσα συμφωνία παύει να εφαρμόζεται προσωρινά ή καταγγέλλεται, οι αρχικές επιχειρησιακές συνεισφορές στο σχετικό πρόγραμμα ή στη σχετική δραστηριότητα της Ένωσης που καταβλήθηκαν για τα έτη κατά τα οποία εφαρμόστηκε η παρούσα συμφωνία προσαρμόζονται σύμφωνα με το άρθρο 7. Για προγράμματα ή δραστηριότητες της Ένωσης στα οποία εφαρμόζονται τόσο ο μηχανισμός προσαρμογής όσο και ο αυτόματος διορθωτικός μηχανισμός, οι εν λόγω επιχειρησιακές συνεισφορές προσαρμόζονται σύμφωνα με το άρθρο 7 και διορθώνονται αυτόματα σύμφωνα με το άρθρο 8.
 7. Τα μέρη διευθετούν με κοινή συναίνεση τυχόν άλλες συνέπειες που προκύπτουν από την καταγγελία ή την παύση της προσωρινής εφαρμογής της παρούσας συμφωνίας.
 8. Η παρούσα συμφωνία μπορεί να τροποποιηθεί


text:
μόνον εγγράφως, με κοινή συναίνεση των μερών. Για την έναρξη ισχύος των τροποποιήσεων τηρείται η ίδια διαδικασία με αυτήν που εφαρμόζεται για την έναρξη ισχύος της παρούσας συμφωνίας, όπως ορίζεται στην παράγραφο 1.
 9. Τα πρωτόκολλα αποτελούν αναπόσπαστο μέρος της παρούσας συμφωνίας.
 10. Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και φεροϊκή γλώσσα, και όλα τα κείμενα είναι εξίσου αυθεντικά.
 L1542022EL410120220516EL0002.0001161183Πρωτοκολλογια Τη συνδεση των φεροων νησων με το προγραμμα-πλαισιο ερευνας και καινοτομιας Οριζων Ευρωπη (2021–2027)Αρθρο 1Πεδίο εφαρμογής της σύνδεσης1.Οι Φερόες Νήσοι συμμετέχουν ως συνδεδεμένη χώρα και συνεισφέρουν σε όλα τα μέρη του προγράμματος-πλαισίου έρευνας και καινοτομίας Ορίζων Ευρώπη (πρόγραμμα Ορίζων Ευρώπη) τα οποία αναφέρονται στο άρθρο 4 του κανονισμού (ΕΕ) 2021/695 του Ευρωπαϊκού Κοινοβουλίου και του ΣυμβουλίουΚανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας Ορίζων Ευρώπη, τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1). και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 του ΣυμβουλίουΑπόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας Ορίζων Ευρώπη και την κατάργηση της απόφασης 2013/743/ΕΕ (ΕΕ L 167Ι της 12.5.2021, σ. 1)., στις πλέον επικαιροποιημένες εκδόσεις τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.2.Ο κανονισμός (ΕΕ) 2021/819 του Ευρωπαϊκού Κοινοβουλίου και του ΣυμβουλίουΚανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61)., καθώς και η απόφαση (ΕΕ) 2021/820 του Ευρωπαϊκού Κοινοβουλίου και του ΣυμβουλίουΑπόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας και Τεχνολογίας (ΕΙΤ) 2021-2027: τόνωση του ταλέντου και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91)., στις πλέον επικαιροποιημένες εκδόσεις τους, εφαρμόζονται για τη συμμετοχή των οντοτήτων των Φερόων Νήσων στις κοινότητες γνώσης και καινοτομίας.Αρθρο 2Συμπληρωματικές προϋποθέσεις συμμετοχής στο πρόγραμμα Ορίζων Ευρώπη1.Η Ευρωπαίκή Επιτροπή, προτού λάβει απόφαση για το κατά πόσον οντότητες των Φερόων Νήσων είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της ΕΕ δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:α)πληροφορίες σχετικά με το αν έχει χορηγηθεί ή θα χορηγηθεί σε οντότητες της Ένωσης αμοιβαία πρόσβαση σε υφιστάμενα/-ες και προβλεπόμενα/-ες προγράμματα, έργα, δραστηριότητες και δράσεις των Φερόων Νήσων ή μέρη αυτών, ισοδύναμα/-ες του αντίστοιχου προγράμματος Ορίζων Ευρώπη·β)πληροφορίες σχετικά με το αν οι Φερόες Νήσοι έχουν θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρμόδιες αρχές των Φερόων Νήσων θα υποβάλλουν εκθέσεις και θα διαβουλεύονται με την Ευρωπαϊκή


text: Επιτροπή σχετικά με πιθανές περιπτώσεις για τις οποίες, κατά την εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς οντότητας των Φερόων Νήσων από οντότητα εγκατεστημένη ή ελεγχόμενη εκτός Φερόων Νήσων, η οποία έχει λάβει χρηματοδότηση από το πρόγραμμα Ορίζων Ευρώπη για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ένωσης, υπό τον όρο ότι η Ευρωπαϊκή Επιτροπή παρέχει στις Φερόες Νήσους τον κατάλογο με τις αντίστοιχες οντότητες των Φερόων Νήσων μετά την υπογραφή των συμφωνιών επιχορήγησης με τις εν λόγω οντότητες· καιγ)διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των σχετικών δράσεων από οντότητες των Φερόων Νήσων δεν υπόκειται σε περιορισμούς όσον αφορά τις εξαγωγές τους σε κράτη μέλη της Ένωσης κατά τη διάρκεια της δράσης, καθώς και για τέσσερα έτη μετά τη λήξη της δράσης. Οι Φερόες Νήσοι θα κοινοποιούν ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.2.Νομικές οντότητες των Φερόων Νήσων μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε οντότητες της Ένωσης, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή της παραγράφου 1.3.Σε περίπτωση που η Ένωση υλοποιεί το πρόγραμμα Ορίζων Ευρώπη μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή των Φερόων Νήσων και των οντοτήτων των Φερόων Νήσων στις νομικές δομές που θα συσταθούν βάσει των εν λόγω διατάξεων, σύμφωνα με τις νομικές πράξεις της Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.4.Τα δικαιώματα εκπροσώπησης και συμμετοχής των Φερόων Νήσων στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων που ισχύουν για την αντίστοιχη κατηγορία συνδεδεμένων χωρών, σύμφωνα με τους κανόνες και διαδικασίες που ισχύουν.5.Οι αντιπρόσωποι των Φερόων Νήσων έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους/-ες που ισχύουν για τους αντιπροσώπους των κρατών μελών της Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τις Φερόες Νήσους.6.Οι Φερόες Νήσοι μπορούν να συμμετέχουν σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του ΣυμβουλίουΚανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1)., στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.7.Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των προσώπων που συμμετέχουν στις καλυπτόμενες


text:
από το παρόν πρωτόκολλο δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.8.Οι Φερόες Νήσοι λαμβάνουν όλα τα αναγκαία μέτρα, κατά περίπτωση, για να διασφαλίσουν ότι τα αγαθά και οι υπηρεσίες που αγοράζονται στις Φερόες Νήσους ή εισάγονται στις Φερόες Νήσους, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων σύμφωνα με το παρόν πρωτόκολλο απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, περιλαμβανομένου του ΦΠΑ, οι οποίες ισχύουν στις Φερόες Νήσους.Αρθρο 3ΑμοιβαιότηταΝομικές οντότητες εγκατεστημένες στην Ένωση μπορούν να συμμετέχουν σε προγράμματα, έργα, δράσεις, δραστηριότητες των Φερόων Νήσων, ή σε μέρη αυτών ισοδύναμα/-ες του προγράμματος Ορίζων Ευρώπη, σύμφωνα με τους ισχύοντες νόμους και κανονισμούς των Φερόων Νήσων.Ο μη εξαντλητικός κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών παρατίθεται στο παράρτημα II του παρόντος πρωτοκόλλου.Η χρηματοδότηση νομικών οντοτήτων εγκατεστημένων στην Ένωση από τις Φερόες Νήσους υπόκειται στους ισχύοντες νόμους και κανονισμούς των Φερόων Νήσων οι οποίοι διέπουν τη λειτουργία προγραμμάτων, έργων, δράσεων και δραστηριοτήτων έρευνας και καινοτομίας ή μερών αυτών. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.Αρθρο 4Ανοικτή επιστήμηΤα μέρη προωθούν αμοιβαία και ενθαρρύνουν πρακτικές ανοικτής επιστήμης στα οικεία προγράμματα, έργα, δράσεις ή δραστηριότητες, ή μέρη αυτών, σύμφωνα με τους κανόνες του προγράμματος Ορίζων Ευρώπη και τους ισχύοντες νόμους και τους κανονισμούς των Φερόων Νήσων.Αρθρο 5Λεπτομερείς κανόνες σχετικά με τη χρηματοδοτική συνεισφορά, τον μηχανισμό προσαρμογής και τον αυτόματο διορθωτικό μηχανισμό1.Εφαρμόζονται μηχανισμός προσαρμογής και αυτόματος διορθωτικός μηχανισμός όσον αφορά την επιχειρησιακή συνεισφορά των Φερόων Νήσων στο πρόγραμμα Ορίζων Ευρώπη.2.Ο αυτόματος διορθωτικός μηχανισμός βασίζεται στις επιδόσεις των Φερόων Νήσων και των οντοτήτων των Φερόων Νήσων στα μέρη του προγράμματος Ορίζων Ευρώπη που υλοποιούνται μέσω επιχορηγήσεων που χορηγούνται κατόπιν διαγωνιστικής διαδικασίας.3.Λεπτομερείς κανόνες για την εφαρμογή του αυτόματου διορθωτικού μηχανισμού καθορίζονται στο παράρτημα Ι του παρόντος πρωτοκόλλου.Αρθρο 6Τελικές διατάξεις1.Το παρόν πρωτόκολλο παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα Ορίζων Ευρώπη, όλες οι δράσεις που είναι αναγκαίες για την προστασία των οικονομικών συμφερόντων της Ένωσης, καθώς και όλες οι οικονομικές υποχρεώσεις που απορρέουν από την εφαρμογή του παρόντος πρωτοκόλλου μεταξύ των μερών.2.Τα παραρτήματα του παρόντος πρωτοκόλλου αποτελούν αναπόσπαστο μέρος του.Παράρτημα I:Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα Ορίζων Ευρώπη (2021–2027)Παράρτημα II:Κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών
 (1) Συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Νήσων Φερόες (ΕΕ ΕΕ L 245 της 17.9.2010, σ. 2), συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και των Φερόων Νήσων για τη σύνδεσή τους με το πρόγραμμα-πλαίσιο «Ορίζοντας 2020» για την έρευνα και την καινοτομία (2014-2020) (ΕΕ ΕΕ L 35 της 11.2.2015, σ. 3).
 (2) Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη